title: Direttiva tal-Kunsill 2009/143/KE tas- 26 ta’ Novembru 2009 li temenda d-Direttiva 2009/29/KE fir-rigward tad-delega tad-doveri tal-ittestjar fil-laboratorju

text:
               4.12.2009

               MT

               Il-Ġurnal Uffiċjali tal-Unjoni Ewropea

               L 318/23

         DIRETTIVA TAL-KUNSILL 2009/143/KE
   tas-26 ta’ Novembru 2009
   li temenda d-Direttiva 2009/29/KE fir-rigward tad-delega tad-doveri tal-ittestjar fil-laboratorju
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,
   Wara li kkunsidra l-proposta mill-Kummissjoni,
   Wara li kkunsidra l-Opinjoni tal-Parlament Ewropew (1),
   Billi:

               (1)

               Skont id-Direttiva tal-Kunsill 2000/29/KE tat-8 ta’ Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-pjanti u għall-prodotti tal-pjanti u kontra t-tixrid tagħhom ġewwa l-Komunità (2), l-entitajiet uffiċjali responsabbli fl-Istati Membri jistgħu biss jiddelegaw id-doveri stipulati fid-Direttiva, inkluż l-ittestjar fil-laboratorju, lil persuna ġuridika li skont il-kostituzzjoni uffiċjalment approvata tagħha hija inkarigata esklussivament b'funzjonijiet pubbliċi speċifiċi.

               (2)

               It-testijiet tal-laboratorju li għandhom jitwettqu fil-qafas tad-Direttiva 2000/29/KE huma ta’ natura teknika ħafna u jikkonċernaw oqsma xjentifiċi differenti. Testijiet bħal dawn jirrikjedu firxa wiesgħa ta’ faċilitajiet tekniċi differenti u għaljin flimkien ma’ persunal tal-laboratorju speċjalizzat ħafna li kapaċi jadatta għall-iżvilupp rapidu tal-metodoloġija dijanjostika. L-għadd ta’ testijiet li għandhom jitwettqu kien qed jikber matul dawn l-aħħar snin. Minħabba f’dan, qiegħda dejjem tikber id-diffikultà li jinstabu persuni ġuridiċi li jissodisfaw ir-rekwiżiti kollha meħtieġa.

               (3)

               Għal dawn ir-raġunijiet, huwa xieraq li jiġi previst li t-testijiet laboratorji numerużi u diversi li huma meħtieġa skont id-Direttiva 2000/29/KE jistgħu, minbarra lil persuni ġuridiċi li huma esklussivament fdati b'funzjonijiet pubbliċi speċifiċi, jiġu delegati lil persuni ġuridiċi li ma jissodisfawx dan ir-rekwiżit, bħal universitajiet, istituti ta’ riċerka jew laboratorji privati fi kwalunkwe forma ġuridika rikonoxxuta fl-Istat Membru f'konformità mal-leġislazzjoni nazzjonali tagħhom, bil-kondizzjoni li dawn jissodisfaw ċerti kondizzjonijiet.

               (4)

               Huwa xieraq li l-korpi uffiċjali responsabbli jivverifikaw li l-persuni ġuridiċi, li lilhom hija ddelegata l-eżekuzzjoni tal-ittestjar fil-laboratorju, jistgħu jiżguraw il-kwalità. Huma għandhom, pereżempju, ikunu imparzjali, ħielsa minn kunflitt ta’ interessi u kapaċi jiżguraw riżultati affidabbli u protezzjoni ta' informazzjoni kunfidenzjali.

               (5)

               Fl-istess ħin, huwa xieraq li persuni ġuridiċi li jwettqu doveri delegati skont id-Direttiva 2000/29/KE jitħallew jużaw il-laboratorji tagħhom għal attivitatjiet tal-ittestjar li ma jagħmlux parti mill-funzjonijiet pubbliċi speċifiċi tagħhom.

               (6)

               Il-kwistjoni ta' infrastruttura dianjostika xierqa hija waħda mill-kwistjonijiet indirizzati fl-evalwazzjoni kurrenti tal-leġislazzjoni dwar is-saħħa tal-pjanti. Madankollu, mingħajr preġudizzju għall-eżitu tar-reviżjoni, fuq perijodu ta' żmien qasir huwa xieraq li r-rekwiżiti dwar id-delega tat-testijiet tal-laboratorju jiġu mmodifikati għall-ħtiġijiet eżistenti.

               (7)

               Għalhekk, it-tieni subparagrafu tal-Artikolu 2(1)(g) tad-Direttiva 2000/29/KE għandu jiġi emendat kif meħtieġ.

               (8)

               F'konformità mal-punt 34 tal-Ftehim Interistituzzjonali dwar tfassil aħjar tal-liġijiet (3), l-Istati Membri huma mħeġġa jfasslu, għalihom infushom u fl-interess tal-Komunità, it-tabelli tagħhom stess li juru, safejn hu possibbli, l-korrelazzjoni bejn din id-Direttiva u l-miżuri ta' traspożizzjoni, u li jagħmluhom pubbliċi,

         ADOTTA DIN ID-DIRETTIVA:
   Artikolu 1
   It-tieni subparagrafu tal-Artikolu 2(1)(g) tad-Direttiva 2000/29/KE għandu jiġi sostitwit b'dan li ġej:

      “Il-korpi uffiċjali responsabbli fi Stat Membru jistgħu, f'konformità mal-leġislazzjoni nazzjonali, jiddelegaw id-doveri previsti f'din id-Direttiva li għandhom jitwettqu bl-awtorità u s-superviżjoni tagħhom lil persuna ġuridika, kemm jekk irregolata mil-liġi pubblika kemm jekk mil-liġi privata, bil-kondizzjoni li din il-persuna, u l-membri tagħha, ma jkollhiex interess personali fir-riżultat tal-miżuri li tieħu.
      Il-korpi uffiċjali responsabbli fl-Istati Membri għandhom jiżguraw li l-persuna ġuridika msemmija fit-tieni subparagrafu hija, skont il-kostituzzjoni uffiċjali approvata tagħha, fdata esklussivament b'funzjonijiet pubbliċi speċifiċi, bl-eċċezzjoni tal-ittestjar fil-laboratorju li persuna ġuridika bħal din tista’ twettaq anki fejn l-ittestjar fil-laboratorju ma jagħmilx parti mill-funzjonijiet pubbliċi speċifiċi tagħha.
      Minkejja t-tielet subparagrafu, il-korpi uffiċjali responsabbli fi Stat Membru jistgħu jiddelegaw l-ittestjar fil-laboratorju previst f’din id-Direttiva lil persuna ġuridika li ma tikkonformax ma’dik id-dispożizzjoni.
      L-ittestjar fil-laboratorju jista' jkun iddelegat biss jekk il-korp uffiċjali responsabbli jiżgura tul iż-żmien kollu tad-delega li l-persuna ġuridika li lilha huwa jiddelega l-ittestjar fil-laboratorju tista' tiżgura l-imparzjalità, il-kwalità u l-protezzjoni ta' informazzjoni kunfidenzjali, u li ma jeżisti l-ebda kunflitt ta’ interess bejn l-eżerċizzju tad-doveri delegati lilha u l-attivitajiet l-oħra tagħha.”.

   Artikolu 2
   L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw ma’ din id-Direttiva qabel l-1 ta' Jannar 2011. Dawn għandhom jgħarrfu minnufih lill-Kummissjoni b'dan.
   Meta dawn jiġu adottati mill-Istati Membri, dawk il-miżuri dawn għandhom jinkludu referenza għal din id-Direttiva jew għandhom ikunu akkumpanjati b'tali referenza fl-okkażjoni tal-pubblikazzjoni uffiċjali tagħhom. Il-metodi li bihom issir din ir-referenza għandhom jiġu stabbiliti mill-Istati Membri.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, is-26 ta’ Novembru 2009.

            Għall-Kunsill

            Il-President

         J. BJÖRKLUND

      (1)  L-Opinjoni tal-20 ta' Ottubru 2009 (għadha m'hijiex ippubblikata fil-Ġurnal Uffiċjali).

      (2)  ĠU L 169, 10.7.2000, p. 1.

      (3)  ĠU C 321, 31.12.2003, p. 1.


title: Id-Direttiva tal-Kunsill tas-6 ta’ Ġunju 1972 li tikkonċerna l-istħarriġ annwali ta’ l-attività industrijali

text:
Avviż Legali Importanti

|

31972L0221

Official Journal L 133 , 10/06/1972 P. 0057 - 0060 Finnish special edition: Chapter 13 Volume 2 P. 0099  Danish special edition: Series I Chapter 1972(II) P. 0503  Swedish special edition: Chapter 13 Volume 2 P. 0099  English special edition: Series I Chapter 1972(II) P. 0523  Greek special edition: Chapter 13 Volume 1 P. 0246  Spanish special edition: Chapter 16 Volume 1 P. 0026  Portuguese special edition Chapter 16 Volume 1 P. 0026

		Id-Direttiva tal-Kunsilltas-6 ta’ Ġunju 1972li tikkonċerna l-istħarriġ annwali ta’ l-attività industrijali(72/221/KEE)IL-KUNSILL TAL-KOMUNITAJIET EWROPEJWara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 213 tiegħu;Wara li kkunsidra l-proposta mill-Kummissjoni;Billi, sabiex twettaq id-doveri fdati lilha permezz tat-Trattat, il-Kummissjoni għandha jkollha għad-dispożizzjoni tagħha statistika aġġornata, komparabbli bħal bejn l-Istati Membri, dwar l-istruttura, l-importanza u l-iżvilupp ta’ l-industrija u l-industriji żgħar ta’ l-artiġjanat fl-Istati Membri;Billi, meta ċ-ċensiment industrijali kien qiegħed jiġi ppreparat fl-1963, il-Kummissjoni sabet li kien meħtieġ li tiġbed l-attenzjoni tal-Gvernijiet tal-Istati Membri għall-fatt li l-iżvilupp ta’ l-ekonomija industrijali fis-suq komuni jenħtieġ li l-istatistika industrijali għandha tipprovdi ċerti dettalji minimi; billi l-informazzjoni disponibbli fil-varji Stati Membri mhix biż-żejjed jew hija insuffiċjentament komparabbli biex isservi bħala bażi fiduċjuża għax-xogħol tal-Kummissjoni;Billi l-Komunità Ekonomika Ewropea kienet sa dan it-tant għamlet progress sostanzjali lejn l-integrazzjoni; billi strateġiji ekonomiċi ġodda u l-linji ta’ gwida jitolbu għall-inizjattivi u deċiżjonijiet ibbażati fuq statistika valida; billi l-istatistika disponibbli fl-industrija u l-industriji żgħar ta’ l-artiġjanat għadhom ma laħqux in-normi xierqa għall-din is-sitwazzjoni ekonomika.Billi dawn id-defiċjenzi jagħmluha diffiċli biex tinħareg mill-istatistika industrijali bħal issa disponibbli fil-varji Stati Membri l-informazzjoni li tkun tista sservi bħala bażi fiduċjuża għax-xogħol tal-Kummissjoni, partikolarment f’dak li jirrigwardja matul terminu medju l-istrateġija ekonomika, l-istrateġija industrijali u l-istrateġija kompetittiva;Billi l-informazzjoni komparabbli dwar l-attività industrijali għandha tkun akkwistata mill-Istati Membri u billi għall-dik ir-raġuni huwa meħtieġ li jitwettqu stħarriġ li jkunu kkordinati f’dak li jirrigwardja l-kontenut, il-koperta, il-kunċetti u d-definizzjonijiet, il-metodi, u t-tqassim skond l-attività industrijali, u l-potenzjal għall jew l-ostakoli għat-tkabbir tagħhom; billi din l-istatistika għandha wkoll tipprovdi l-informazzjoni meħtieġa għal-kalkolazzjoni tal-kontribuzzjoni ta’ l-industrija u l-industriji żgħar ta’ l-artiġjanat lejn il-prodott nazzjonali u għal xogħol ieħor fl-isfera tas-sintesi statistikali u ekonomika;ADOTTA DIN ID-DIRETTIVA:Artikolu 1L-Istati Membri, f’kooperazzjoni teknika mal-Kummissjoni, għandhom jieħdu l-passi kollha meħtieġa biex jiġbru l-informazzjoni statistika annwali bil-għan li jħejju statistika koerenti dwar l-istruttura u l-attività produttiva ta’ l-industrija fl-Istati Membri. L-ewwel ġbir ta’ informazzjoni għandu jsir fl-1974, u l-aktar tard għandu jkun jirrigwardja is-sena preċedenti.Artikolu 2L-istħarriġ għandu jkopri l-intrapriżi industrijali u n-negozji żgħar kollha, jekk ikun hemm, li jimpjegaw għoxrin jew aktar persuni u li l-attività ewlenija tagħhom tkun elenkata f’waħda mid-Diviżjonijiet tan-Nomenklatura ta’ l-Attivitajiet Ekonomiċi tal-Komunitajiet Ewropej (NACE), għall-industrija, inklużi l-enerġija u l-ilma, u wkoll dwar il-bini (NACE 1 sa 5).L-istħarriġ għandu, għall-anqas darba kull ħames snin, ikun estiż biex ikopri l-impriżi li jimpjegaw anqas minn 20 persuna. Il-Kummissjoni, bi qbil mal-Istati Membri, għandha taħtar is-snin li fihom l-istħarriġ għandu jkun hekk estiż.L-istħarriġ fl-impriżi li jimpjegaw anqas minn għoxrin persuna jistgħu jitwettqu permezz ta’ l-ikkampjunar.Artikolu 3L-unitajiet statistiċi għandhom ikunu l-impriżi, l-attività ekonomika u, meta l-istatistika reġjonali tkun ikkonċernata, ukoll l-unità lokali. L-unitajiet statistiċi huma definiti fil-Parti I tan-NACE.Artikolu 4L-istħariġ għandu jkopri il-varjabbli elenkati fl-Annes ta’ din id-Direttiva. Matul l-ewwel stadju, li għandu jibda fl-1974 l-aktar tard, l-istħarriġ ma jkunx hemm bżonn li jinkludi l-informazzjoni li tirrigwardja l-varjabbli mhurija fil-parentesi. Għall-istħarriġ tal-1977, li jkopri s-sena 1976, u sussegwentament, l-Istati Membri għandhom jiġbru l-informazzjoni li tirrigwardja il-varjabbli kollha elenkati fl-Anness.L-informazzjoni miġbura dwar l-impriżi li jimpjegaw minn għoxrin sa disa’ u disgħin persuna għandhom, b’dana kollu, jkopru biss il-varjabli li jikkonċernaw in-numru ta’ persuni mpjegati, il-valur tal-bejgħ, il-pagi u s-salarji grossi mħallsa, u wkoll ix-xiri tal-materja prima, il-prodotti intermedjarji u s-servizzi industrijali.F’dak li jirrigwardja l-istħarriġ perjodiku dwar l-impriżi li jimpjegaw anqas minn għoxrin persuna, il-Kummissjoni għandha, qabel it-tmiem tal-1975, tressaq proposti dwar l-informazzjoni li għandha tkun miġbura.Mill-ewwel stħarriġ il-quddiem l-informazzjoni dwar l-unitajiet lokali (impriżi) għandha tkun miġbura fir-rigward ta’ dawn il-varjabbli li ġejjin:- in-numru totali ta’ persuni mpjegati apparti minn dawk li jaħdmu fid-dar;- is-salarju u l-pagi grossi mħallsa, inkluż l-ammont imħallas lill-ħaddiema li jaħdmu mid-dar imma li jkunu fuq il-lista ta’ ħaddiema bil-paga;- it-total ta’ l-investimenti fil-kapital fiss.L-informazzjoni l-aħħar imsemmija għandha tissupplementa d-dettalji bl-impriża miġbura kull sena fir-rigward ta’ l-investimenti, b’konformità mad-Direttiva tal-Kunsill Nru 64/475/KEE tat-30 ta’ Lulju 1961 [1].Artikolu 5Bl-eċċezzjoni ta’ l-informazzjoni li hija suġġetta għas-segretezza ta’ l-istatistika skond il-liġi nazzjonali, ir-riżultati tal-istħarriġ irrekordjati bi qbil ma skeda komuni ta’ tabelli għandha tkun maqsuma bl-attivita industrijali, li tkun tikkorrespondi għall-intestaturi ta’ tlett numri tan-NACE, għandha tkun mgħoddija ta’ kull sena lill-Kummissjoni.Il-Kummissjoni għandha, bi ftehim mal-Istati Membri, tiddettermina l-eċċezzjonijiet għar-regola ġenerali li tirregola t-tqassim skond l-attività industrijali, id-dettalji li jirrigwardjaw il-preżentazzjoni tar-riżultati, inkluż it-tqasim skond id-daqs ta’ l-unità statistika, u l-għamla li fiha r-riżultati għandhom ikunu mgħoddija.L-Istati Membri li fihom il-ġbir u l-ipproċessar ta’ l-informazzjoni jkunu bbażati fuq nomenklatura ta’ attivitajiet, apparti minn dik tan-NACE, għandhom jieħdu l-miżuri kollha biex jassiguraw li r-riżultati espressi fin-nomenklatura tagħhom ikunu trasportati adekwatament fin-Nomenklatura tal-Komunità.Artikolu 6L-Istati Membri għandhom jieħdu l-passi kollha meħtieġa biex inaqqsu għall-anqas possibli l-ħin meħud biex jitwettqu u jkunu pproċessati dawn l-istħarriġ, sabiex ir-riżultati jistgħu li jkunu disponibbli għal-Kummissjoni malajr kemm jista’ jkun possibli.Artikolu 7L-ispejjeż biex jitwettaq dan l-istħarriġ fl-Istati Membri għandhom jitħallsu mill-estimi nazzjonali.Artikolu 8Din id-Direttiva hija indirizzata lill-Istati Membri.Magħmula fil-Lussemburgu, fis-6 ta’ Ġunju 1972.Għall-KunsillIl-PresidentG. Thorn[1] ĠU C 131, tat-13.8.1964, p. 2193/64.--------------------------------------------------ANNESSVarjabbli adottati għall-ġbir ta’ l-informazzjoni skond l-impriża u l-informazzjoni skond l-unitajiet ta’ l-attività ekonomika (EAU)Kodiċi | Varjabbli | Mistoqsijiet għal |l-impriża | l-EAU |1 | In-numru ta’ persuni mpjegati | * | — |1.1 | Il-propjetarji li jaħdmu fl-impriża u l-membri tal-familja | * | — |1.2 | L-impjegati, it-total ta’ | * | * |1.21 | Ħaddiema manwali, inklużi l-apprentisti | * | * |1.21.1 | li minnhomnisa | (*) | — |1.22 | Ħaddiema mhux manwali, inklużi trainees kummerċjali u tekniċi | * | * |1.22.1 | li minnhomnisa | (*) | — |2 | Numru ta’ sigħat, normali jew bis-sahra, maħduma minn ħaddiema manwali inklużi l-appretentisti matul is-sena | — | * |3 | L-ispiża tal-mano d’opera, total | * | (*) |3.1 | Il-pagi u s-salarji grossi mħallsa apparti milli r-remunerazzjoni mħallsa lil-dawk li jaħdmu fid-dar | * | (*) |3.2 | Remunerazzjoni mħallsa lill-dawk li jaħdmu fid-dar u li jkunu inklużi fil-pagi ta’ l-impriża | (*) | (*) |3.3 | Imposti obligatorji u voluntarji tas-sigurtà soċjail fuq min iħaddem | * | (*) |3.31 | li minnhomkontribuzzjonijiet voluntarji tas-sigurtà soċjali u spejjeż oħrajn tax-xogħol | (*) | (*) |4 | Il-valur tal-bejgħ, totali | * | — |4.1 | Bejgħ tal-prodotti mmanifatturati mill-impriża (jew l-EAU) u d-dħul mis- servizzi industrijali fornuti lill-oħrajn (xogħol mill-materjal fornut, eċċ.) | * | * |4.11 | li minnhomakwisti minn servizzi ndustrijali fornuti (xogħol mill-materjalfornut, eċċ.) | (*) | (*) |4.2 | Bejgħ ta’ oġġetti mixtrija minn għand oħrajn u mibjugħa mill-ġdid kif mixtrija | * | — |4.3 | Il-valur tal-bejgħ minn oġġetti oħrajn | * | — |5 | Trasferiment intern ta’ oġġetti intermedjarji u servizzi industrijali: il-valur tal-fornimenti ta’ materja prima u ta’ prodotti intermedjarji u l-valur tas-servizzi industrijali fornuti minn wieħed EAU jew EAU ieħor ta’ l-impriża | — | (*) |6 | Trasferiment intern tal-kapital fiss: il-valur ta’ l-oġġetti kapitali mmanifatturati (jew mibnija) minn EAU wieħed u fornuti lejn EAU ieħor ta’ l-impriża | — | (*) |7 | Ħażniet ta’ prodotti kompluti mmanifatturati mill-unità u ta’ prodotti fil-korsa tal-manifattura: | | |7.1 | —fil-bidu tas-sena | * | (*) |7.2 | —fit-tmiem tas-sena | * | (*) |7.3 | — differenza, aktar jew anqas | * | (*) |8 | Ħażniet ta’ oġġetti mixtrija: | | |8.1 | —fil-bidu tas-sena | * | — |8.2 | —fit-tmiem tas-sena | * | — |8.3 | —differenza, aktar jew anqas | * | — |9 | Il-valur ta’ l-oġġetti kapitali manifatturati jew mibnija mill-impriża nnifisha bil-ħaddiema tagħha u għall-użu tagħha u tiswijiet maġġuri mwettqa mill-impriża nnifisha | * | — |10 | Il-valur ta’ l-oġġetti kapitali manifatturati jew mibnija mill-impriża nnifisha bil-ħaddiema tagħha u għall-użu tagħha u tiswijiet maġġuri mwettqa mill-EAU nnifisha | — | (*) |11 | Xiri jew akwist ta’ materja prima jew anċillari, prodotti intermedjarji, enerġija u għodod żgħar mhux meqjusa bħala kapital fiss: | | |11.1 | Xiri minn impriżi oħrajn | * | * |11.2 | Valur tal-materja prima, eċċ., akkwistata minn EAU oħrajn ta’ l-impriża | — | (*) |12 | In-nefqa tas-servizzi ndustrijali akkwistati: | | |12.1 | — minn oħrajn | * | * |12.2 | —minn oħrajn | — | (*) |13 | In-nefqa ta’ l-oġġetti mixtrija għall-bejgħ mill-ġdid bħal ma jkunu mixtrija | * | — |14 | Il-ħażniet tal-materja prima jew anċillari, prodotti intermedjarji u enerġija | | |14.1 | — fil-bidu tas-sena | * | (*) |14.2 | —fit-tmiem tas-sena | * | (*) |14.3 | —differenza, aktar jew anqas | * | (*) |15 | In-nefqa ta’ servizzi mhux industrijali akkwistati minn oħrajn, it-total ta’ | * | — |15.1 | Il-kera mħallsa għall-bini mhux residenzjali u oġġetti kapitali | * | (*) |15.11 | Li minnhomkera mħallsa għall-oġġetti kapitali | (*) | — |15.2 | Premium ta’ l-assigurazzjoni mħallas | * | — |15.3 | Spejjes bankarji | * | — |15.4 | In-nefqa ta’ servizzi oħrajn mhux industrijali | * | — |16 | Taxxi indiretti, total | * | — |16.1 | Taxxa tal-valur miżjud (VAT) u taxi oħrajn tal-konsum | * | (*) |16.11 | VAT u taxxi oħrajn fuq il-valur tal-bejgħ | (*) | (*) |16.12 | Taxxi fuq il-konsum | (*) | (*) |16.2 | Taxxi indiretti oħrajn | * | — |17 | Sussidji fuq l-operazzjoni | * | (*) |--------------------------------------------------


title: Id-Direttiva tal-Kunsill 95/71/KE tat-22 ta' Diċembru 1995 li temenda l-Anness tad-Direttiva 91/493/KEE li jistabbilixxi l-kondizzjonijiet tas-saħħa għall-produzzjoni u t-tqegħid fis-suq ta' prodotti tas-sajd

text:
Avviż Legali Importanti

|

31995L0071

Official Journal L 332 , 30/12/1995 P. 0040 - 0041

		Id-Direttiva tal-Kunsill 95/71/KEtat-22 ta' Diċembru 1995li temenda l-Anness tad-Direttiva 91/493/KEE li jistabbilixxi l-kondizzjonijiet tas-saħħa għall-produzzjoni u t-tqegħid fis-suq ta' prodotti tas-sajdIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 91/493/KEE tat-22 ta' Lulju 1991 li tistabbilixxi l-kondizzjonijiet tas-saħħa għall-produzzjoni u tqegħid fis-suq ta' prodotti tas-sajd [1], u b'mod partikolari t-tieni subparagrafu ta' l-Artikolu 13 tagħha,Wara li kkunsidra l-proposta mill-Kummissjoni,Billi d-Direttiva tal-Kunsill 92/48/KEE tas-16 ta' Ġunju 1992 tistabbilixxi r-regoli minimi ta' l-iġjene applikabbli għall-prodotti tas-sajd miksuba abbord ċerti dgħajjes bi qbil ma' l-Artikolu 3 (1) (a) (i) tad-Direttiva 91/493/KEE [2] tipprovdi li d-dgħajjes bil-friża għandhom jiddaħħlu fl-lista li tkun regolarment aġġornata mill-awtorità kompetenti;Billi l-prodotti tas-sajd miksuba abbord dgħajjes bil-friża li jħarsu l-ħtiġiet ta' l-iġjene stabbiliti fid-Direttiva 92/48/KEE għandhom ikunu permissibbli li jitqiegħdu fis-suq fuq l-istess termini ta' l-identifikazzjoni bħall-prodotti tas-sajd iffriżati fl-istabbilimenti fuq l-art; billi l-Anness li jinsab mad-Direttiva 91/493/KEE għandu għalhekk ikun emendat;Billi ċerti problemi ta' l-applikazzjoni rrapportati mill-Istati Membri jitolbu għall-kjarifika ta' ċerti aspetti tekniċi tad-Direttiva 91/493/KEE, biex ikun permissibbli li d-disposizzjonijiet ikunu applikati b'mod uniformi fil-Komunità, speċjalment b'konnessjoni ma' l-identifikazzjoni tal-prodotti tas-sajd imqiegħda fis-suq,ADOTTA DIN ID-DIRETTIVA:Artikolu 1L-Anness tad-Direttiva 91/493/KE huwa b'dan emendat kif ġej:(1) Il-Kapitolu I (II) (5) għandu jiġi mibdul b'dan li ġej:"5) L-ipproċessar abbord ta' prodotti tas-sajd għandu jitwettaq taħt il-kondizzjonijiet ta' l-iġjene stabbiliti fis-Sezzjoni II, il-punti 2 u 3, is-Sezzjoni IV u s-Sezzjoni V tal-Kapitolu IV ta' dan l-Anness."(2) It-tieni sentenza tal-Kapitolu IV (I) (3) għandha tiġi mibdula b'dan li ġej:"Fetti u flieli m'għandhomx jibqgħu fuq imwejjed tax-xogħol għal aktar ħin minn dak meħtieġ għall-preparazzjoni tagħhom u għandhom ikunu protetti mill-kontaminazzjoni b'ippakkjar addattat."(3) Il-Kapitolu IV (IV), il-punt 1 għandu jiġi mibdul b'dan li ġej:"Prodotti friski, iffriżati u mdewba użati għall-ipproċessar għandhom ikunu konformi mal-ħtiġiet stabbiliti f'I, II jew III ta' dan il-Kapitolu."(4) L-ewwel sentenza tal-Kapitolu IV (IV) (4) (d) għandha tkun mibdula b'dan li ġej:"(d) il-kampjuni tal-produzzjoni ta' kull jum għandhom jittieħdu f'intervalli stabbiliti minn qabel biex tiġi assigurata l-effikaċja ta' l-issiġillar jew ta' xi metodu ieħor ta' l-egħluq ermetiku."(5) Fil-Kapitolu IV (V) (3) (c) il-verb "jiddistruġġi" għandu jiġi mibdul bil-verb "joqtol".(6) L-ewwel sentenza tat-tieni paragrafu tal-Kapitolu IV (I) (3) għandha tiġi mibdula b'dan li ġej:"Dawn il-limiti japplikaw biss għall-ispeċi ta' ħut tal-familji li ġejjin: scombridae, clupeidae, engraulidae u coryphaenidae."(7) Il-Kapitolu VII għandu jiġi mibdul b'dan li ġej:"KAPITOLU VIIIDENTIFIKAZZJONIMingħajr preġudizzju għad-disposizzjonijiet tad-Direttiva 79/112/KEE, għandu jkun possibbli li jkun intraċċat għall-iskopijiet ta' l-ispezzjoni ta' l-istabbiliment ta' dispaċċ ta' konsenji ta' prodotti tas-sajd, permezz jew ta' l-ittikkettjar jew tad-dokumenti li jakkumpanjaw.Għal dak l-iskop, it-tagħrif li ġej għandu jidher fuq l-ippakkeġġar jew, fil-każ ta' prodotti mhux ippakkeġġati, fid-dokumenti li jakkumpanjaw:- il-pajjiż tad-dispaċċ, li jista' jinkiteb sħiħ jew muri fil-qosor, bl-użu ta' ittri kapitali, jiġifieri, għall-Istati Membri tal-Komunità, wieħed milli ġej:B - DK - D - EL - E - F - IRL - I - L - NL - P - UK - AT - FI - SE,- l-identifikazzjoni ta' l-istabbiliment jew tal-vapur fabbrika bin-numru approvat uffiċjali tiegħu jew, fil-każ ta' tqegħid fis-suq minn dgħajsa tal-friża koperta bil-punt 7 ta' l-Anness II tad-Direttiva 92/48/KEE, in-numru ta' l-identifikazzjoni tad-dgħajsa, jew, fil-każ ta' reġistrazzjoni separata ta' swieq bl-irkant jew bl-ingrossa kif stabbilit fit-tielet subparagrafu ta' l-Artikolu 7 (1) ta' din id-Direttiva, in-numru tar-reġistrazzjoni ta' l-irkant jew tas-suq bl-ingrossa,- waħda mill-abbrevjazzjonijiet li ġejjin: CE - EC - EG - EK - EF - EY.L-ittri u l-figuri kollha għandhom ikunu jinqraw kollha kemm huma u ggruppati flimkien fuq l-ippakkeġġar f'post fejn ikunu jidhru minn barra mingħajr il-ħtieġa li jinfetaħ l-imsemmi pakkeġġar."Artikolu 21. L-Istati Membri għandhom iġibu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex ikunu konformi ma' din id-Direttiva qabel l-1 ta' Lulju 1997. Għandhom minnufih javżaw b'dan lill-Kummissjoni. B'dana kollu, il-prodotti ppreparati qabel id-data li fiha din id-Direttiva għandha tinġieb fis-seħħ m'għandhomx ikunu koperti bid-disposizzjonijiet tal-Kapitolu VII tad-Direttiva 91/493/KEE kif emendata b'din id-Direttiva.Meta l-Istati Membri jadottaw dawn il-miżuri, għandhom ikun fihom referenza għal din id-Direttiva jew għandhom ikunu akkumpanjati b'dik ir-referenza fl-okkażjoni tal-pubblikazzjoni uffiċjali tagħhom. Il-metodi ta' kif issir dik ir-referenza għandhom ikunu stabbiliti mill-Istati Membri.2. L-Istati Membri għandhom jikkomunikaw lill-Kummissjoni t-testi tad-disposizzjonijiet prinċipali tal-liġi nazzjonali li jadottaw fil-qasam kopert minn din id-Direttiva.Artikolu 3Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 4Din id-Direttiva hija indirizzata lill-Istati Membri.Magħmul fi Brussel, it-22 ta' Diċembru 1995.Għall-KunsillIl-PresidentL. Atienza Serna[1] ĠU Nru L 268, ta’ l-24. 9. 1991, pġ. 15. Id-Direttiva kif emendata bl-Att ta’ l-Adeżjoni ta’ l-1994.[2] ĠU Nru L 187, tas-7. 7. 1992, pġ. 41.--------------------------------------------------


title: Id-Direttiva tal-Kummissjoni tat-22 ta’ Diċembru 1987 li temenda d-Direttiva 87/94/KEE dwar l-approssimazzjoni tal-liġijiet ta’ l-Istati Membri li jirrelataw ma’ proċeduri għall-kontroll tal-karatteristiċi ta’ limiti għal u reżistenza għad-detonazzjoni ta’ fertilizzanti tan-nitrat ta’ l-ammonju pur b’kontenut għoli ta’ nitroġenu

text:
Avviż Legali Importanti

|

31988L0126

Official Journal L 063 , 09/03/1988 P. 0012 - 0012 Finnish special edition: Chapter 13 Volume 17 P. 0035  Swedish special edition: Chapter 13 Volume 17 P. 0035

		Id-Direttiva tal-Kummissjonitat-22 ta’ Diċembru 1987li temenda d-Direttiva 87/94/KEE dwar l-approssimazzjoni tal-liġijiet ta’ l-Istati Membri li jirrelataw ma’ proċeduri għall-kontroll tal-karatteristiċi ta’ limiti għal u reżistenza għad-detonazzjoni ta’ fertilizzanti tan-nitrat ta’ l-ammonju pur b’kontenut għoli ta’ nitroġenu(88/126/KEE)IL-KUMMISSJONI TAL-KOMUNITAJIET EWROPEJ,Wara li kunsidrat it-Trattat li jistabbilixxi l-Komunità Ekonomika Ewropea,Wara li kunsidrat id-Direttiva tal-Kunsill 80/876/KEE tal-15 ta’ Lulju 1980 dwar l-approssimazzjoni tal-liġijiet ta’ l-Istati Membri dwar fertilizzanti puri ta’ nitrat ta’ l-ammonju b’kontenut għoli ta’ nitroġenu [1], u b’mod partikolari l-Artikolu 8 tagħha,Wara li kunsidrat id-Direttiva tal-Kunsill 76/116/KEE tat-18 ta’ Diċembru 1975 dwar l-approssimazzjoni tal-liġijiet ta’ l-Istati Membri li għandhom x’jaqsmu tal-fertilizzanti [2], u b’mod partikolari l-Artikolu 9(2) tagħha,Billi t-tul u l-kumplessità teknika tad-Direttiva tal-Kummissjoni 87/94/KEE [3] - il-metodi differenti ta’ analiżi u ta’ verifika huma meħuda minn dixxiplini teknoloġiċi differenti - u n-numru ta’ lingwi li għandhom jiġu jikkorrispondu juru, li, wara l-adozzjoni tad-Direttiva mill-Kummissjoni, hemm il-ħtieġa ta’ reviżjoni lingwistika u ta’ xi korrezzjonijiet tekniċi [4];Billi din ir-reviżjoni lingwistika u l-korrezzjonijiet tekniċi jirrikjedu estensjoni taż-żmien stipulat biex titħares din id-Direttiva fl-Istati Membri, u jidher li hemm bżonn li d-data tkun posposta;Billi l-emendi li taħseb għalihom din id-Direttiva jaqblu mal-fehma tal-Kumitat dwar l-Adattament għall-Progress Tekniku tad-Direttivi dwar it-tneħħija ta’ l-ostakoli tekniċi għall-kummerċ tal-fertilizzanti,ADOTTAT DIN ID-DIRETTIVA:L-Artikolu 1Id-Direttiva 87/94/KEE hija hawnhekk emendata kif ġej:Fl-Artikolu 2(1), "31 ta’ Diċembru 1987" hija sostitwita bit-"30 ta’ Novembru 1988".L-Artikolu 21. L-Istati Membri għandhom jieħdu l-miżuri meħtieġa biex jikkonformaw ma’ din id-Direttiva sa mhux aktar tard mit-30 ta’ Novembru 1988 u għandhom jgħarrfu lill-Kummissjoni b’dan minnufih.2. L-Istati Membri jridu jikkomunikaw lill-Kummissjoni it-testi tad-dispożizzjonijiet tal-liġi nazzjonali li jadottaw fil-qasam kopert b’din id-Direttiva.L-Artikolu 3Din id-Direttiva hi indirizzata lill-Istati Membri.Magħmula fi Brussel, fit-22 ta’ Diċembru 1987.Għall-KummissjoniCockfieldViċi-President[1] ĠU L 250, tat-23.9.1980, p. 7.[2] ĠU L 24, tat-30.1.1976, p. 21.[3] ĠU L 38, tas-7.2.1987, p. 1.[4] ĠU L 63, tad-9.3.1988, p. 16.--------------------------------------------------


title: Id-Direttiva tal-Kummissjoni 1999/24/KE tad-9 ta' April 1999 li tadatta għall-progress tekniku d-Direttiva tal-Kunsill 93/32/KEE fuq l-imqabad ta' l-idejn għall-passiġġieri fuq il-vetturi bil-mutur b'żewġ rotiTest b'relevanza għaż-ŻEE.

text:
Avviż Legali Importanti

|

31999L0024

Official Journal L 104 , 21/04/1999 P. 0016 - 0018

		Id-Direttiva tal-Kummissjoni 1999/24/KEtad-9 ta' April 1999li tadatta għall-progress tekniku d-Direttiva tal-Kunsill 93/32/KEE fuq l-imqabad ta' l-idejn għall-passiġġieri fuq il-vetturi bil-mutur b'żewġ roti(Test b'relevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 92/61/KEE tat-30 ta' Ġunju 1992 dwar l-approvazzjoni tat-tip ta' vetturi bil-mutur b'żewġ jew tliet roti [1], kif emendata bl-Att ta' l-Adeżjoni ta' l-Awstrija, il-Finlandja u l-Isvezja u b'mod partikolari l-Artikolu 16 tagħha,Wara li kkunsidrat id-Direttiva tal-Kunsill 93/32/KEE ta' l-14 ta' Ġunju 1993 fuq l-imqabad ta' l-idejn għall-passiġġieri fuq il-vetturi bil-mutur b'żewġ roti [2], u b'mod partikolari l-Artikolu 3 tagħha,(1) Billi d-Direttiva 93/32/KEE hija waħda mid-Direttivi separati tal-proċedura ta' l-approvazzjoni tat-tip tal-Komunità introdotta bid-Direttiva 92/61/KEE; billi d-dispożizzjonijiet tad-Direttiva 92/61/KEE dwar is-sistemi tal-vetturi, il-komponenti u l-unitajiet tekniċi għalhekk japplikaw għal dik id-Direttiva.(2) Billi l-iżviluppi fit-teknoloġija issa jippermettu l-adattament tad-Direttiva 93/32/KEE mal-progress tekniku; billi biex jiġi assigurat il-funzjonament xieraq tas-sistema ta' l-approvazzjoni tat-tip bħala ħaġa sħiħa, huwa għalhekk meħtieġ li wieħed jiċċara aktar jew jikkompleta ċerti dispożizzjonijiet tad-Direttiva kkonċernata.(3) Billi għal dan il-għan huwa meħtieġ li jiġu addattati d-dispożizzjonijiet relatati mat-twaħħil taċ-ċinga kif ukoll ir-referenzi li hemm fil-Parti B tad-dokument ta' informazzjoni;(4) Billi l-miżuri previsti f'din id-Direttiva huma konformi ma' l-opinjoni tal-Kumitat għall-Addattament mal-Progress Tekniku stabbilit bl-Artikolu 13 tad-Direttiva tal-Kunsill 70/156/KEE [3], kif emendata l-aħħar bid-Direttiva 98/91/KE tal-Parlament Ewropew u tal-Kunsill [4],ADOTTAT DIN ID-DIRETTIVA:L-Artikolu 1L-Anness tad-Direttiva 93/32/KEE qiegħed b'hekk jiġi emendat skond l-Anness ta' din id-Direttiva.L-Artikolu 21. B'effett mill-1 ta' Jannar 2002, l-Istati Membri m'għandhomx, għal raġunijiet relatati ma' mqabad ta' l-idejn għall-passiġġieri:- jirrifjutaw, fir-rigward ta' tip ta' vettura b'żewġ roti jew ta' tip ta' maqbad ta' l-idejn għall-passiġġieri, li jagħtu l-approvazzjoni tat-tip tal-KE,- jipprojbixxu r-reġistrazzjoni, il-bejgħ jew id-dħul fis-servizz ta' vetturi bil-mutur b'żewġ roti jew il-bejgħ jew id-dħul fis-servizz ta' mqabad ta' l-idejn għall-passiġġieri,jekk l-imqabad ta' l-idejn għall-passiġġieri jkunu konformi mal-ħtiġiet tad-Direttiva tal-Kunsill 93/32/KEE, kif emendata b'din id-Direttiva.2. B'effett mill-1 ta' Lulju 2000 l-Istati Membri għandhom jirrifjutaw li jagħtu l-approvazzjoni tat-tip tal-KE għal kull tip ta' vettura bil-mutur b'żewġ roti għal raġunijiet relatati ma' l-imqabad ta' l-idejn għall-passiġġieri jew kull tip ta' mqabad ta' l-idejn għall-passiġġieri, jekk il-ħtiġiet tad-Direttiva 93/32/KEE, kif emendata minn din id-Direttiva, ma jkunux issodisfati.L-Artikolu 31. L-Istati Membri għandhom jadottaw u jippublikaw, mhux aktar tard mill-31 ta' Diċembru 1999, id-dispożizzjonijiet meħtieġa biex jikkonformaw ma' din id-Direttiva. Huma għandhom jinformaw lill-Kummissjoni dwar dan minnufih.Huma għandhom japplikaw dawk id-dispożizzjonijiet mill-1 ta' Jannar 2000.Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeċiedu kif din ir-referenza għandha ssir.2. L-Istati Membri għandhom jikkomunikaw lill-Kummissjoni t-testi tad-dispożizzjonijiet prinċipali tal-liġi nazzjonali li jadottaw fil-qasam irregolat minn din id-Direttiva.L-Artikolu 4Dan id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 5Din id-Direttiva hija indirizzata lill-Istati Membri.Magħmula fi Brussel, fid-9 ta' April 1999.Għall-KummissjoniMartin BangemannMembru tal-Kummissjoni[1] ĠU L 225, ta' l-10.8.1992, p. 72.[2] ĠU L 188, tad-29.7.1993, p. 28.[3] ĠU L 42, tat-23.2.1970, p. 1.[4] ĠU L 11, tas-16.1.1999, p. 25.--------------------------------------------------L-ANNESS1. Il-Punt 1.1 qed jinbidel b'dan li ġej:"1.1. Iċ-ċingaIċ-ċinga għandha tkun iffittjata mal-magħqad jew ma' partijiet oħra imqabbda ma' l-istruttura b'tali mod li tkun tista' tintuża faċilment mill-passiġġier. Iċ-ċinga u kif tkun imwaħħla jridu jkunu ddisinjati b'tali mod li jkunu jifilħu, mingħajr ma jitqaċċtu, forza ta' ġbid vertikali ta' 2000 N applikata statistikament fiċ-ċentru tal-wiċċ taċ-ċinga bi pressjoni massima ta' 2 MPa."2. Fl-Appendiċi 1, il-Parti B tad-dokument ta' informazzjoni qed tinbidel b'dan li ġej:"— Il-Parti B: ─ minn 1.4 sa 1.4.2 inklużi."--------------------------------------------------


title: Id-Direttiva tal-Kunsill 2001/40/KE tat-28 ta' Mejju 2001 dwar ir-rikonoxximent reċiproku tad-deċiżjonijiet dwar l-espulsjoni ta' ċittadini ta' pajjiżi terzi

text:
Avviż Legali Importanti

|

32001L0040

Official Journal L 149 , 02/06/2001 P. 0034 - 0036

		Id-Direttiva tal-Kunsill 2001/40/KEtat-28 ta' Mejju 2001dwar ir-rikonoxximent reċiproku tad-deċiżjonijiet dwar l-espulsjoni ta' ċittadini ta' pajjiżi terziIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 63(3) tiegħu,Wara li kkunsidra l-inizjattiva tar-Repubblika Franċiża [1],Wara li kkunsidra l-opinjoni tal-Parlament Ewropew [2],Billi:(1) It-Trattat jistabbilixxi illi l-Kunsill irid jadotta l-miżuri dwar il-politika ta' l-immigrazzjoni f'oqsma li jinkludu l-kondizzjonijiet tad-dħul u tar-residenza kif ukoll l-immigrazzjoni illegali u r-residenza illegali.(2) Il-Kunsill Ewropew ta' Tampere fil-15 u s-16 ta' Ottubru 1999 afferma mill-ġdid ir-riżoluzzjoni tiegħu li joħloq żona ta' liberà, sigurtà u ġustizzja. Għal dan il-għan, politika kompuni Ewropea dwar l-asil u l-migrzzjoni għandha timmira kemm għat-trattament ġust taċ-ċittadini ta' pajjiż terz u ġestjoni aħjar tal-mixi tal-migrazzjoni.(3) Il-ħtieġa li tiżi żgurata iktar effikaċja fl-infurzar tad-deċiżjonijiet ta' l-espulsjoni u kooperazzjoni aħjar bejn l-Istati Membri tintitola r-rikonoxximent reċiproku tad-deċiżjonijiet dwar l-espulsjonijiet.(4) Id-Deċiżjonijiet dwar l-espulsjoni taċ-ċittadini ta' pajjiż terz iridu jiġu adottati skond id-drittijiet fundamentali, kif issalvgwardati mill-Konvenzjoni Ewropea dwar il-Protezzjoni tad-Dritttijiet tal-Bniedem u l-Libertajiet Fundamentali ta' l-4 ta' Novembru 1950, b'mod partikolari l-Artikoli 3 u 8 tagħha u l-Konvenzjoni ta' Ġinevra li għandha x'taqsam ma' l-Istatus tar-Rifuġjati tat-28 ta' Lulju 1951 u kif jirriżultaw mill-pinċipji kostituzzjonali komuni għall-Istati Membri.(5) Skond il-prinċipju tas-sussidjarjetà, il-għan ta' l-azzjoni proposta, jiġifieri l-kooperazzjoni bejn l-Istati Membri dwar l-espulsjoni taċ-ċittadini ta' pajjiżi terzi, ma tistax tinkiseb biżżejjed mill-Istati Membri u għalhekk, għar-raġuni ta' l-effetti ta' l-azzjoni prevista, jistgħu jkinkisbu aħjar mill-Komunità. Din id-Direttiva ma tmurx lil hemm minn dak li huwa meħtieġ sabiex jinkiseb dan il-għan.(6) Skond l-Artikolu 3 tal-Protokoll dwar il-pożizzjoni tar-Renju Unit u ta' l-Irlanda anness mat-Trattat dwar l-Unjoni Ewropea u t-Trattat li jistabbilixxi l-Komunità Ewopea, ir-Renju Unit ta notifika bl-ittra tat-18 ta' Ottubru 2000 dwar ix-xewqa tiegħu li jieħu sehem fl-adozzjoni u l-applikazzjoni ta' din id-Direttiva.(7) Skond l-Artikoli 1 u 2 tal-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u t-Trattat li jistabbilixxi l-Komunità Ewropea, id-Danimarka mhix tieħu sehem fl-adozzjoni ta' dan l-istrument u għalhekk mhix marbuta bih jew bla ħsara għall-applikazzjoni tiegħu. Mogħti illi din id-Direttiva timmira li tibni fuq l-acquis tax-Schengen skond id-dispożizzjonijiet tat-Titolu IV tat-Trattat li jistabbilixi l-Komunità Ewropea, skond l-Artikolu 5 tal-Protokoll imsemmi, id-Danimarka għandha tiddeċiedi f'perjodu taż-żmien ta' sitt xhur wara li l-Kunsill ikun adotta dan l-istrument jekk tridx tittrasponi din id-deċiżjoni fil-liġijiet nazzjonali tagħha.(8) Rigward ir-Repubblika ta' l-Islanda u r-Renju tan-Norveġja, din id-Direttiva tikkostitwixi żvilupp ta' l-acquis tax-Schengen fit-tifsira tal-ftehim konkluż fit-18 ta' Mejju 1999 mill-Kunsill ta' l-Unjoni Ewropea u dwn iż-żewġ Stati. B'riżultat tal-proċeduri stabbiliti f'dan il-Ftehim, id-drittijiet u l-obbligi li joħorġu minn din id-Direttiva għandhom japplikaw ukoll għal dawn iż-żewġ Stati u fir-relazzjonijiet bejn dawn iż-żewġ Stati u l-Istati Membri tal-Komunità Ewropea li lilhom hija indirizzata din id-Direttiva,ADOTTAT DIN ID-DIRETTIVA:Artikolu 11. Mingħajr preġudizzju għall-obbligi li joħorġu mill-Artikolu 23 u l-applikazzjoni ta' l-Artikolu 96 tal-Konvenzjoni li timplimenta l-Ftehim ta' Schengen ta' l-14 ta' Ġunju 1985, iffirmat f'Schengen fid-19 ta' Ġunju 1990, minn issa ‘l quddiem imsejjaħ "il-Kovenzjoni ta' Schengen", il-għan ta' din id-Direttiva huwa li jagħmel possibbli r-rikonoxximent ta' deċiżjoni dwar l-espulsjoni maħruġa minn awtorità kompetenti fi Stat Membru, minn issa ‘l quddiem imsejjaħ "l-Istat Membru tal-ħruġ", kontra ċittadin ta' pajjiż terz preżenti ġewwa t-territorju ta' Stat Membru ieħor, minn issa ‘l quddiem imsejjaħ "l-Istat Membru ta' l-infurzar".2. Kull deċiżjoni meħuda skond il-paragrafu 1 għandha tiġi implimentata skond il-leġislazzjoni applikannli ta' l-Istat Membru ta' l-infurzar.3. Din id-Direttiva ma għandhiex tapplika għall-membri tal-familja ta' ċittadin ta' l-Unjoni li jkunu eżerċitaw id-dritt tagħhom għall-moviment liberu.Artikolu 2Għall-għanijiet ta' din id-Direttiva,(a) "ċittadin ta' pajjiż terz" għandha tfisser kull min huwa ċittadin ta' l-ebda wieħed mill-Istati Membri;(b) "deċiżjoni dwar l-espulsjoni" għandha tfisser kull deċiżjoni li tordna espulzjoni meħuda minn awtorità amministrattiva kompetenti fi Stat Membru tal-ħruġ;(ċ) "miżura ta' l-infurzar" għandha tfisser kull miżura meħuda mill-Istat Membru ta' l-infurzar bil-ħsieb li jimplimenta deċiżjoni wara espulsjoni.Artikolu 31. L-espulsjoni riferita fl-Artikolu 1 għandha tapplika għall-każijiet li ġejjin:(a) ċittadin ta' pajjiż terz huwa s-suġġett ta' deċiżjoni dwar l-espulsjoni msejsa fuq theddida gravi u preżenti għall-ordni pubbika jew dwar is-sigurtà u s-salvagward nazzjonali, meħuda fil-każijiet li ġejjin:- il-kundanna ta' ċittadin ta' pajjiż terz mill-Istat Membru tal-ħruġ għal offiża kkastigata b'piena li tinvolvi iċ-ċaħda tal-libertà ta' mill-inqas sena,- l-eżistenza ta' raġunijiet serji sabiex dak li jkun jemmen illi ċittadin ta' pajjiż terz ikkommetta offiżi gravi kriminali jew l-eżistanza ta' xiehda qawwija dwar il-ħsieb tiegħu li jikkommetti dawn l-offiżi ġewwa t-territorju ta' Stat Membru.Mingħajr preġudizzju għall-Artikolu 25(2) tal-Konvenzjoni ta' Schengen, jekk il-persuna interessata tkun fil-pussess ta' permess tar-residenza maħruġ mill-Istat Membru ta' l-infurzar, l-Istat ta' l-infurzar għandu jikkonsulta lill-Istat tal-ħruġ u lill-Istat li jkun ħareġ il-permess. L-eżistenza ta' deċiżjoni dwar l-espulsjoni meħuda skond dan il-punt għandha tippermetti li jiġi rtirat il-permess tar-residenza jekk dan ikun awtorizzat bil-leġislazzjoni nazzjonali ta' l-Istat li jkun ħareġ il-permess,(b) ċittadin ta' pajjiż terz huwa s-suppett ta' deċiżjoni dwar l-espulsjoni msejsa fuq in-nuqqas tal-konformità mar-regoli nazzjonali dwar id-dħul jew ir-rsidenza tal-barranin.Fiż-żewġ każijiet riferiti fil-(a) u fil-(b), id-deċiżjoni dwar l-espulsjoni ma tridx tkun ġiet irrevokata jew sospiża mill-Istat Membru tal-ħruġ.2. L-Istati Membri għandhom japplikaw din id-Direttiva b'rigward mistħoqq għad-drittijiet tal-bniedem u l-libertajiet fundamentali.3. Din id-Direttiva għandha tiġi applikata mingħajr preġuidizzju għad-dispożizzjonijiet tal-Konvenzjoni li Tistabbilixxi l-Istat Responsabbli mill-Eżaminazzjoni ta' l-Applikazzjonijiet għall-Asil Iddepożitati f'wieħed mill-Istati Membri tal-Komunitajiet Ewropej u kull ftehim dwar ammissjoni mill-ġdid bejn l-Istati Membri.Artikolu 4L-Istati Membri għandhom jiżguraw illi ċ-ċittadin tal-pajjiż terz interessat jista', skond il-leġislazzjoni ta' l-Istat Membru ta' l-infurzar, iressaq proċedimenti għal rimedju kontra kull miżura riferita fl-Artikolu 1(2).Artikolu 5Il-protezzjoni ta' l-informazzjoni personali u l-informazzjon dwar is-sigurtà għandha tiġi żgurata skond id-Direttiva 95/46/KE tal-Parlament Ewropew u tal-Kunsill ta' l-24 ta' Ottubru 1995 dwar il-protezzjoni ta' l-individwi rigward il-protezzjoni ta' l-informazzjoni personali u dwar il-moviment ħieles ta' din l-informazzjoni [3].Mingħajr preġudizzju għall-Artikoli 101 u 102 tal-Konvenzjoni ta' Schengen, l-inkartamenti ta' l-informazzjoni personali għandhom jintużaw fil-kuntest ta' din id-Direttiva għall-għanijiet stabbiliti fiha biss.Artikolu 6L-awtoritajiet ta' l-Istat Membru tal-ħrup u ta' l-Istat Membru ta' l-infurar għandhom jużaw il-mezzi kollha approprjati għall-kooperazzjoni u għall-iskambju tat-tagħrif sabiex jimplimentaw din id-Direttiva.L-Istat Membru tal-ħruġ għandu jipprovdi lill-Istat Membru ta' l-infurzar bid-dokumenti kollha meħtieġa sabiex tiġi ċċertifikata l-kapaċità ssoktata ta' l-infurzar tad-deċiżjoni permezz ta' l-iktar mezzi ta' ħeffa, meta approprjat skond id-dispożizzjonijiet rilevanti tal Manwal tas-SIRENE.L-Istat Membru ta' l-infurzar għandul-ewwel jeżamina s-sitwazzjoni tal-persuna interessata sabiex jiżgura illi la l-istrumenti internazzjonali rilevanti u lanqas ir-regoli nazzjonali li japplikaw ma jikkonfliġġu ma' l-infurzar tad-deċiżjoni dwar l-espulsjoni.Wara li tiġi implimentata l-miżura ta' l-infurzar, l-Istat Membru ta' l-infurzar għandu jgħarraf lill-Istat Membru tal-ħruġ.Artikolu 7L-Istati Membri għandhom jikkumpensaw lil xulxin dwar kull żbilanċ finanzjarju li jista' jirriżulta mill-applikazzjoni ta' din id-Direttiva meta l-espulsjoni ma tkunx tista' tiġi effettwata għas-spejjeż taċ-ċittadin/i tal-pajjiż terz interessat.Sabiex dan l-Artikolu jkollu s-setgħa li jiġi implimentat, il-Kunsill, filwaqt li jaġixxi fuq proposta mill-Kummissjoni, għandu jadotta l-kriterji u l-arranġamenti prattiċi approprjati qabel it-2 ta' Diċembru 2002. Dawn il-kriterji u arranġamenti prattiċi għandhom japplikaw ukoll sabiex jiġi implimentat l-Artikolu 24 tal-Konvenzjoni ta' Schengen.Artikolu 81. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva mhux iktar tard mit-2 ta' Diċembru 2002. Għandhom jgħarrfu lill-Kummissjoni b'dan minnufih.Meta l-Istati Membri jadottaw dawn il-miżuri, dawn għandu jkollhom referenza għal din id-Direttiva jew għandhom jkunu akkumpanjati b'referenza bħal din fl-okkażjoni tal-pubblikazzjoni uffiċjali tagħhom. Il-metodi dwar kif issir din ir-referenza għandhom jiġu stabbiliti mill-Istati Membri.2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewliena tal-liġijiet nazzjonali li jadottaw fil-kamp irregolat minn din id-Direttiva.Artikolu 9Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 10Din id-Direttiva hija indirizzata lill-Istati Membri skond it-Trattat li jistabbilixxi l-Komunità Ewropea.Magħmula fi Brussel, fit-28 ta' Mejju 2001.Għall-KunsillIl-PresidentT. Bodström[1] ĠU C 243, ta' l-24.8.2000, p. 1.[2] Opinjoni mogħtija fit-13 ta' Marzu 2001 (għadha mhix ippubblikata fil-Ġurnal Uffiċjali).[3] ĠU L 281, tat-23.11.1995, p. 31.--------------------------------------------------


title: Direttiva tal-Kummissjoni 2009/150/KE tas- 27 ta’ Novembru 2009 li temenda d-Direttiva 98/8/KE tal-Parlament Ewropew u tal-Kunsill biex tinkludi l-flocoumafen bħala sustanza attiva fl-Anness I tagħha (Test b’relevanza għaż-ŻEE)

text:
                  28.11.2009

                  MT

                  Il-Ġurnal Uffiċjali tal-Unjoni Ewropea

                  L 313/75

            DIRETTIVA TAL-KUMMISSJONI 2009/150/KE
      tas-27 ta’ Novembru 2009
      li temenda d-Direttiva 98/8/KE tal-Parlament Ewropew u tal-Kunsill biex tinkludi l-flocoumafen bħala sustanza attiva fl-Anness I tagħha
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq tal-prodotti bijoċidali (1), u b’mod partikolari t-tieni subparagrafu tal-Artikolu 16(2) tagħha,
      Billi:

                  (1)

                  Ir-Regolament tal-Kummissjoni (KE) Nru 1451/2007 tal-4 ta’ Diċembru 2007 dwar it-tieni fażi tal-programm ta’ ħidma ta’ 10 snin imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill dwar it-tqegħid fis-suq tal-prodotti bijoċidali (2) jistabbilixxi lista ta’ sustanzi attivi li għandhom jiġu vvalutati, bil-għan li possibbilment jiġu inklużi fl-Anness I, IA jew IB għad-Direttiva 98/8/KE. Din il-lista tinkludi l-flocoumafen.

                  (2)

                  Skont ir-Regolament (KE) Nru 1451/2007, il-flocoumafen ġie evalwat skont l-Artikolu 11(2) tad-Direttiva 98/8/KE għall-użu fi prodotti tat-tip 14, ir-rodentiċidi, kif iddefiniti fl-Anness V għad-Direttiva 98/8/KE.

                  (3)

                  L-Olanda nħatret bħala l-Istat Membru Rapporteur u ressqet ir-rapport tal-awtorità kompetenti, flimkien ma’ rakkomandazzjoni, lill-Kummissjoni fl-4 ta’ Ottubru 2007 skont l-Artikolu 14(4) u (6) tar-Regolament (KE) Nru 1451/2007.

                  (4)

                  Ir-rapport tal-awtorità kompetenti ġie analizzat mill-Istati Membri u mill-Kummissjoni. Skont l-Artikolu 15(4) tar-Regolament (KE) Nru 1451/2007, is-sejbiet mill-analiżi ġew inkorporati, fi ħdan il-Kumitat Permanenti dwar il-Prodotti Bijoċidali fil-15 ta’ Mejju 2009, f’rapport ta’ valutazzjoni.

                  (5)

                  Mill-eżamijiet li saru jidher li prodotti bijoċidi li jintużaw bħala rodentiċidi u jkun fihom il-flocoumafen jistgħu jitqiesu li ma jippreżentawx riskju għall-bnedmin ħlief għal okkorrenzi inċidentali li jinvolvu t-tfal. Ġie identifikat riskju għall-annimali li mhumiex fil-mira. Madankollu, il-flocoumafen għalissa qed jitqies bħala essenzjali għal raġunijiet tas-saħħa pubblika u tal-iġjene. Għalhekk huwa ġġustifikat li l-flocoumafen jiġi inkluż fl-Anness I, sabiex ikun żgurat li fl-Istati Membri kollha l-awtorizzazzjonijiet għall-prodotti bijoċidali użati bħala rodentiċidi u li fihom il-flocoumafen jistgħu jingħataw, jiġu mmodifikati jew ikkanċellati skont l-Artikolu 16(3) tad-Direttiva 98/8/KE.

                  (6)

                  Fid-dawl tas-sejbiet tar-rapport ta’ valutazzjoni, huwa xieraq li jkun rikjest li fil-livell tal-awtorizzazzjoni tal-prodotti jiġu applikati miżuri speċifiċi għat-taffija tar-riskji fuq prodotti li jkun fihom il-flocoumafen u li jintużaw bħala rodentiċidi. Miżuri tali għandhom jiġu mmirati biex ikun limitat ir-riskju primarju u sekondarju tal-esponiment tal-bnedmin u l-annimali li mhumiex fil-mira kif ukoll l-effetti għal tul ta’ żmien fuq l-ambjent. Għaldaqstant, ċertu restrizzjonijiet bħall-konċentrazzjoni massima, il-projbizzjoni tal-kummerċjalizzazzjoni tas-sustanza attiva fi prodotti li mhumiex lesti biex jintużaw u l-użu ta’ aġenti avversivi għandhom jiġu imposti fuq il-prodotti kollha, filwaqt li kundizzjonijiet oħra għandhom jiġu imposti mill-Istati Membri fuq il-bażi ta’ każ b’każ.

                  (7)

                  Minħabba r-riskji identifikati u l-karatteristiċi tiegħu, li jagħmluh potenzjalment persistenti, suxxettibbli għall-bijoakkumulazzjoni u tossiku, jew persistenti ħafna u suxxettibbli ħafna għall-bijoakkumulazzjoni, il-flocoumafen għandu jiġi inkluż fl-Anness I għal ħames snin biss u għandu jkun suġġett għal valutazzjoni tar-riskju komparattiva skont it-tieni subparagrafu tal-Artikolu 10(5)(i) tad-Direttiva 98/8/KE qabel ma tiġġedded l-inklużjoni tiegħu fl-Anness I.

                  (8)

                  Huwa importanti li d-dispożizzjonijiet ta’ din id-Direttiva jkunu applikati b’mod simultanju fl-Istati Membri kollha sabiex jiġi żgurat trattament ugwali tal-prodotti bijoċidali fis-suq li fihom is-sustanza attiva tal-flocoumafen u wkoll biex jiffaċilitaw l-operat kif suppost tas-suq tal-prodotti bijoċidali b’mod ġenerali.

                  (9)

                  Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I sabiex jippermetti lill-Istati Membri u lill-partijiet interessati jippreparaw irwieħhom biex jissodisfaw ir-rekwiżiti l-ġodda involuti u biex jiġi żgurat li l-applikanti li jkunu ppreparaw id-dokumentazzjoni jkunu jistgħu jibbenefikaw bis-sħiħ mill-perjodu ta’ 10 snin ta’ protezzjoni tad-dejta, li skont l-Artikolu 12(1)(c)(ii) tad-Direttiva 98/8/KE jibda mid-data tal-inklużjoni.

                  (10)

                  Wara l-inklużjoni, l-Istati Membri għandhom jingħataw perjodu raġonevoli biex jimplimentaw l-Artikolu 16(3) tad-Direttiva 98/8/KE u b’mod partikolari, biex jagħtu, jimmodifikaw jew jikkanċellaw l-awtorizzazzjonijiet tal-prodotti bijoċidali fil-prodotti tat-tip 14 li fihom il-flocoumafen biex jiżguraw li dawn jikkonformaw mad-Direttiva 98/8/KE.

                  (11)

                  Għalhekk, id-Direttiva 98/8/KE għandha tiġi emendata kif jixraq.

                  (12)

                  Il-miżuri pprovduti f’din id-Direttiva huma skont l-opinjoni tal-Kumitat Permanenti dwar il-Prodotti Bijoċidali,

            ADOTTAT DIN ID-DIRETTIVA:
      Artikolu 1
      L-Anness I għad-Direttiva 98/8/KE huwa emendat skont l-Anness għal din id-Direttiva.
      Artikolu 2
      1.   L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva sa mhux aktar tard mit-30 ta’ Settembru 2010.
      Għandhom japplikaw dawk id-dispożizzjonijiet mill-1 ta’ Ottubru 2011.
      Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati b’din ir-referenza fl-okkażżjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmul fi Brussell, is-27 ta’ Novembru 2009.

               Għall-Kummissjoni

            Stavros DIMAS

               Membru tal-Kummissjoni

         (1)  ĠU L 123, 24.4.1998, p. 1.

         (2)  ĠU L 325, 11.12.2007, p. 3.

         ANNESS
         L-entrata li ġejja “Nru 31” għandha tiddaħħal fl-Anness I għad-Direttiva 98/8/KE:

                        Nru

                        Isem Komuni

                        Isem tal-IUPAC
                        Numri ta’ Identifikazzjoni

                        Purezza minima tas-sustanza attiva fil-prodott bijoċidali kif jitqiegħed fis-suq

                        Data tal-inklużjoni

                        Skadenza sa meta għandu jkun hemm konformità mal-Artikolu 16(3)
                        (ħlief għall-prodotti li fihom iktar minn sustanza attiva waħda, li għalihom l-iskadenza sa meta għandhom jikkonformaw mal-Artikolu 16(3) għandha tkun dik stipulata fl-aħħar deċiżjoni minn dawk dwar l-inklużjoni marbuta mas-sustanzi attivi tagħha)

                        Data ta’ skadenza tal-inklużjoni

                        Tip ta’ prodott

                        Dispożizzjonijiet speċifiċi (*)

                        “31

                        Flocoumafen

                        4-idrossi-3-[(1RS,3RS;1RS,3RS)-(1,2,3,4-tetraidro-3-(4-(4-trifluworometilbenżilossi)fenil-1-naftilkumarin;
                        Nru tal-KE: 421-960-0
                        Nru CAS: 90035-08-8

                        955  gm/kg

                        fl-1 ta’ Ottubru 2011.

                        fit-30 ta’ Settembru 2013.

                        fit-30 ta’ Settembru 2016.

                        14

                        Fid-dawl tal-fatt li l-karatteristiċi tas-sustanza attiva jagħmluha potenzjalment persistenti, suxxettibbli għall-bijoakkumulazzjoni u tossika, jew persistenti ħafna u suxxettibbli ħafna għall-bijoakkumulazzjoni, is-sustanza attiva għandha tiġi suġġetta għal valutazzjoni tar-riskju komparattiva skont it-tieni subparagrafu tal-Artikolu 10(5)(i) tad-Direttiva 98/8/KE qabel ma tiġġedded l-inklużjoni tagħha f’dan l-Anness.
                        L-Istati Membri għandhom jiżguraw li l-awtorizzazzjonijiet ikunu soġġetti għall-kundizzjonijiet li ġejjin:

                                    (1)

                                    Il-konċentrazzjoni nominali tas-sustanza attiva fil-prodotti ma għandhiex taqbeż il-50 mg/kg u se jkunu awtorizzati biss il-prodotti lesti għall-użu.

                                    (2)

                                    Il-prodotti għandu jkun fihom aġent avversiv u, fejn xieraq, żebgħa.

                                    (3)

                                    Il-prodotti ma għandhomx jintużaw bħala trab għat-traċċar.

                                    (4)

                                    Esponiment primarju kif ukoll sekondarju tal-bnedmin, tal-annimali li mhumiex fil-mira u tal-ambjent jitnaqqas, billi jiġu kkunsidrati u applikati l-miżuri kollha xierqa u disponibbli għat-taffija tar-riskji. Fost l-oħrajn, dawn jinkludu r-restrizzjoni għall-użu professjonali biss, l-iffissar ta’ limitu għall-akbar daqs tal-pakkett u l-istipular tal-obbligi biex jintużaw kaxxi tal-lixki siguri u reżistenti għat-tbagħbis.”

            (*)  Għall-implimentazzjoni tal-prinċipji komuni tal-Anness VI, il-kontenut u l-konklużjonijiet tar-rapporti ta’ valutazzjoni huma disponibbli fuq il-websajt tal-Kummissjoni: http://ec.europa.eu/comm/environment/biocides/index.htm


title: Direttiva 2007/51/KE tal-Parlament Ewropew u tal-Kunsill tal- 25 ta’ Settembru 2007 li temenda d-Direttiva tal-Kunsill 76/769/KEE dwar restrizzjonijiet dwar il-marketing ta’ ċertu tagħmir għall-kejl li fih il-merkurju (Test b’relevanza għaż-ŻEE)

text:
               3.10.2007

               MT

               Il-Ġurnal Uffiċjali ta’ l-Unjoni Ewropea

               L 257/13

         DIRETTIVA 2007/51/KE TAL-PARLAMENT EWROPEW U TAL-KUNSILL
   tal-25 ta’ Settembru 2007
   li temenda d-Direttiva tal-Kunsill 76/769/KEE dwar restrizzjonijiet dwar il-marketing ta’ ċertu tagħmir għall-kejl li fih il-merkurju
   (Test b’relevanza għaż-ŻEE)
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,
   Wara li kkunsidraw il-proposta tal-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skond il-proċedura stabbilita fl-Artikolu 251 tat-Trattat (2),
   Billi:

               (1)

               Il-Komunikazzjoni tal-Kummissjoni tat-28 ta’ Jannar 2005 dwar l-istrateġija Komunitarja dwar il-merkurju, li qieset l-użi kollha tal-merkurju, ikkonkludiet li jkun xieraq li jiġu introdotti restrizzjonijiet fuq livell Komunitarju għall-marketing ta’ ċertu tagħmir li mhux elettriku jew mhux elettroniku għall-kejl u għall-kontroll li fih il-merkurju, li huwa l-grupp ewlieni tal-prodotti tal-merkurju li s’issa mhuwiex kopert mill-azzjoni Komunitarja.

               (2)

               Li kieku jiddaħħlu restrizzjonijiet fuq il-marketing ta’ tagħmir għall-kejl li fih il-merkurju, ikun hemm benefiċċji għall-ambjent, u għal saħħet il-bniedem għaż-żmien fit-tul, billi l-merkurju ma jitħalliex jidħol fil-mogħdija ta’ l-iskart.

               (3)

               B’kont meħud tal-fattibbiltà teknika u ekonomika, l-evidenza disponibbli dwar it-tagħmir ta’ kejl u ta’ kontroll tindika li miżuri restrittivi immedjati għandhom ikopru biss dak it-tagħmir ta’ kejl maħsub għall-bejgħ lill-pubbliku ġenerali u, b’ mod partikolari, għat-termometri kollha għall-kejl tad-deni.

               (4)

               L-importazzjoni ta’ tagħmir ta’ kejl li fih il-merkurju li għandu aktar minn 50 sena jikkonċerna jew antikitajiet, jew oġġetti kulturali kif definiti fir-Regolament tal-Kunsill (KEE) Nru 3911/92 tad-9 ta’ Diċembru 1992 dwar l-esportazzjoni ta’ oġġetti kulturali (3). Tali kummerċ huwa limitat u jidher li m’hu ta’ l-ebda riskju għas-saħħa tal-bniedem jew għall-ambjent u għaldaqstant dan m’għandux ikun ristrett.

               (5)

               Fil-preżent, il-barometri tal-merkurju huma manifatturati biss minn ftit intrapriżi żgħar speċjalizzati, u huma mibjugħa lill-pubbliku ġenerali prinċipalment bħala oġġetti dekorattivi. Perijodu ta’ tneħħija gradwali addizzjonali għandu jkun previst għat-tqegħid fis-suq ta’ barometri b’ mod illi jippermetti lill-manifatturi jadattaw in-negozji tagħhom skond ir-restrizzjonijiet u sabiex jimxu lejn produzzjoni ta’ barometri mingħajr merkurju.

               (6)

               Bil-għan li jiġi minimizzat ir-rilaxx tal-merkurju fl-ambjent u sabiex tiġi żgurata t-tneħħija gradwali tal-bqija tat-tagħmir ta’ kejl li fihom il-merkurju fl-użu professjonali u industrijali, speċjalment sphygmomanometers fil-qasam tal-kura tas-saħħa, il-Kummissjoni għandha tagħmel reviżjoni tad-disponibbiltà ta’ alternattivi affidabbli aktar siguri li huma teknikament u ekonomikament fattibbli. Fil-każ ta’ sphygmomanometers fil-qasam tal-kura tas-saħħa, għandhom ikunu kkonsultati esperti mediċi sabiex jiżguraw li l-ħtiġiet tad-dijanjosi u t-trattament ta’ kondizzjonijiet tas-saħħa speċifiċi huma indirizzati b’mod adegwat.

               (7)

               Skond din id-Direttiva għandu jiġi ristrett biss it-tqegħid fis-suq ta’ mezzi ġodda għall-kejl. Din ir-restrizzjoni għalhekk ma tapplikax għal mezzi li diġà qed jintużaw, jew li jinbiegħu second hand.

               (8)

               Id-diskrepanzi bejn il-liġijiet u l-miżuri amministrattivi adottati mill-Istati Membri fir-rigward tar-restrizzjoni fuq il-merkurju f’tagħmir varju għall-kejl u għall-kontroll jistgħu joħolqu ostakoli għall-kummerċ, jgħawġu l-kompetizzjoni fil-Komunità u b’hekk jista’ jkollhom impatt dirett fuq l-istabbiliment u l-funzjonament tas-suq intern. Jidher għalhekk meħtieġ li jiġu approssimati l-liġijiet ta’ l-Istati Membri fil-qasam tat-tagħmir għall-kejl u għall-kontroll billi jiġu introdotti dispożizzjonijiet armonizzati fir-rigward ta’ dawk il-prodotti li fihom il-merkurju, u b’hekk jiġi ppreservat is-suq intern filwaqt li jkun żgurat livell għoli ta’ protezzjoni ta’ saħħet il-bniedem u ta’ l-ambjent.

               (9)

               Skond dan għandha tiġi emendata d-Direttiva tal-Kunsill 76/769/KEE tas-27 ta’ Lulju 1976 dwar l-approssimazzjoni tal-liġijiet, regolamenti u dispożizzjonijiet amministrattivi ta’ l-Istati Membri li għandhom x’jaqsmu mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi (4).

               (10)

               Id-Direttiva għandha tapplika bla ħsara għal-leġislazzjoni Komunitarja li tistabbilixxi rekwiżiti minimi għall-ħarsien tal-ħaddiema li tinsab fid-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol (5), u direttivi individwali msejsa fuqha, b’mod partikolari d-Direttiva tal-Kunsill 98/24/KE tas-7 ta’ April 1998 dwar il-protezzjoni u s-sigurtà tal-ħaddiema mir-riskji li għandhom x’jaqsmu ma’ l-aġenti kimiċi fuq il-post tax-xogħol (6).

               (11)

               Skond il-punt 34 tal-ftehim Interistituzzjonali dwar tfassil aħjar tal-liġijiet (7), l-Istati Membri huma mħeġġa jfasslu, għalihom infushom u fl-interess tal-Komunità, it-tabelli tagħhom, li, sa fejn ikun possibbli, juru l-korrelazzjoni bejn din id-Direttiva u l-miżuri ta’ traspożizzjoni, u jagħmluhom pubbliċi.

         ADOTTAW DIN ID-DIRETTIVA:
   Artikolu 1
   L-Anness I għad-Direttiva 76/769/KEE huwa b’ dan emendat kif jidher fl-Anness għal din id-Direttiva.
   Artikolu 2
   1.   L-Istati Membri għandhom jadottaw u jippubblikaw, sa mhux aktar tard mit-3 ta' Ottubru 2008, il-liġijiet, ir-regolamenti u d-dispożizzjonijiet amministrattivi meħtieġa biex ikun hemm konformità ma’ din id-Direttiva. Huma għandhom jinfurmaw lill-Kummissjoni b’dan minnufih.
   Huma għandhom japplikaw dawn il-miżuri mit-3 ta' April 2009.
   Meta l-Istati Membri jadottaw dawn il-miżuri, dawn għandhom jinkludu referenza għal din id-Direttiva jew jiġu akkumpanjati minn tali referenza fl-okkażjoni tal-pubblikazzjoni uffiċjali tagħhom. Il-metodi ta’ kif issir tali referenza għandhom jiġu stabbiliti mill-Istati Membri.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva.
   Artikolu 3
   Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmula fi Strasburgu, 25 ta’ Settembru 2007.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         M. LOBO ANTUNES

      (1)  ĠU C 318, 23.12.2006, p. 115.

      (2)  Opinjoni tal-Parlament Ewropew ta’ l-14 ta’ Novembru 2006 (ĠU C 314 E, 21.12.2006, p. 111), Pożizzjoni Komuni tal-Kunsill tad-19 ta’ April 2007 (ĠU C 109 E, 15.5.2007, p. 1) u Pożizzjoni tal-Parlament Ewropew ta’ l-10 ta’ Lulju 2007 (għadha mhux pubblikata fil-Ġurnal Uffiċjali).

      (3)  ĠU L 395, 31.12.1992, p. 1. Regolament kif emendat l-aħħar bir-Regolament (KE) Nru 806/2003 (ĠU L 122, 16.5.2003, p. 1).

      (4)  ĠU L 262, 27.9.1976, p. 201. Direttiva kif emendata l-aħħar mid-Direttiva tal-Kummissjoni 2006/139/KE (ĠU L 384, 29.12.2006, p. 94).

      (5)  ĠU L 183, 29.6.1989, p. 1. Direttiva kif emendata l-aħħar mid-Direttiva 2007/30/KE tal-Parlament Ewropew u tal-Kunsill (ĠU L 165, 27.6.2007, p. 21).

      (6)  ĠU L 131, 5.5.1998, p. 11. Direttiva kif emendata mid-Direttiva 2007/30/KE.

      (7)  ĠU C 321, 31.12.2003, p. 1.

      ANNESS
      Il-punt li ġej jiddaħħal fl-Anness I tad-Direttiva 76/769/KEE:

                                 “19a

                                 Merkurju
                                 CAS Nru 7439-97-6

                                 (1)

                                 Ma jistax jitqiegħed fis-suq:

                                             (a)

                                             f’termometri għall-kejl tad-deni;

                                             (b)

                                             f’tagħmir ieħor ta’ kejl maħsub għall-bejgħ lill-pubbliku ġenerali (eż. manometri, barometri, sfigmomanometri, termometri għajr dawk għall-kejl tad-deni).

                                 (2)

                                 Ir-restrizzjoni fil-paragrafu 1(b) m’għandhiex tapplika għal:

                                             (a)

                                             tagħmir ta’ kejl li għandu aktar minn 50 sena fit-3 ta' Ottubru 2007 jew

                                             (b)

                                             barometri (għajr barometri fil-punt (a)) sat-3 ta' Ottubru 2009.

                                 (3)

                                 Sat-3 ta’ Ottubru 2009 il-Kummissjoni għandha tagħmel reviżjoni tad-disponibbiltà ta’ alternattivi affidabbli aktar siguri li huma teknikament u ekonomikament fattibbli għal sfigmomanometri u tagħmir ieħor ta’ kejl li fih il-merkurju li jintużaw fil-qasam tas-saħħa u għal użi professjonali u industrijali oħrajn.
                                 Abbażi ta’ din ir-reviżjoni jew hekk kif informazzjoni ġdida dwar alternattivi affidabbli aktar siguri għal sfigomanometri u tagħmir ieħor ta’ kejl li fih il-merkurju ser tkun disponibbli, il-Kummissjoni għandha, jekk xieraq, tippreżenta proposta leġislattiva biex testendi r-restrizzjonijiet fil-paragrafu 1 għall-isfigmomanometri u tagħmir ieħor ta’ kejl fil-qasam tas-saħħa u għal użi professjonali u industrijali oħrajn, sabiex il-merkurju f’tagħmir ta’ kejl jitneħħa gradwalment meta jkun teknikament u ekonomikament fattibbli.”


title: Id-Direttiva tal-Kunsill tad-29 ta' Ġunju 1982 li temenda d-Direttivi 69/169/KEE u 77/800/KEE għar-rigward ir-regoli li jirregolaw taxxa fuq turnover u taxxa tas-sisa applikabbli fi vjaġġi internazzjonali

text:
Avviż Legali Importanti

|

31982L0443

Official Journal L 206 , 14/07/1982 P. 0035 - 0036 Finnish special edition: Chapter 9 Volume 1 P. 0094  Spanish special edition: Chapter 09 Volume 1 P. 0132  Swedish special edition: Chapter 9 Volume 1 P. 0094  Portuguese special edition Chapter 09 Volume 1 P. 0132

		Id-Direttiva tal-Kunsilltad-29 ta' Ġunju 1982li temenda d-Direttivi 69/169/KEE u 77/800/KEE għar-rigward ir-regoli li jirregolaw taxxa fuq turnover u taxxa tas-sisa applikabbli fi vjaġġi internazzjonali(82/443/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 99 tiegħu,Wara li kkunsidraw il-proposta mressqa mill-Kummissjoni [1],Wara li kkunsidra l-opinjoni tal-Parlament Ewropew [2];Wara li kkunsidraw l-opinjoni tal-Kumitat Ekonomiku u Soċjali [3],Billi allowances ħielsa mit-taxxa ġewwa l-Komunità jikkontribwixxu għall-inter-penetrazzjoni fl-ekonomiji ta' l-Istati Membri;Billi, sabiex jinkiseb dan l-għan u fl-interessi tal-popolazzjoni ta' l-Istati Membri, il-valur ta' l-eżenzjonijiet stabbilit bl-Artikolu 2 tad-Direttiva tal-Kunsill 69/169/KEE tat-28 ta' Mejju 1969 dwar l-armonizzazzjoni tad-dispożizzjonijiet stabbiliti b'xi liġi, regolament jew azzjoni amministrattiva dwar eżenzjoni minn taxxa fuq turnover u taxxa tas-sisa fi vjaġġi internazzjonali [4], skond l-aħħar emendi permezz tad-Direttiva 81/933/KEE [5], għandu jiġi miżjud;Billi dwar esprezzjonijiet dwar saħħa ta' l-alkoħol hu meħtieġ li tiġi kkunsidrata d-Direttiva tal-Kunsill 76/766/KEE tas-27 ta' Lulju 1976 dwar l-approssimazzjoni tal-liġijiet ta' l-Istati Membri għar-rigward it-tabelli ta' l-alkoħol [6], u bl-istess mod jiġu emendati l-Artikoli 4 u 5 tad-Direttiva 69/169/KEE u l-Artikolu 1 tad-Direttiva tal-Kunsill 77/800/KEE tad-19 ta' Diċembru 1977 dwar deroga mogħtija lir-Renju tad-Danimarka għar-rigward ir-regoli li jirregolaw taxxa fuq turnover u taxxa tas-sisa applikabbli għal vjaġġi internazzjonali [7];Billi għal raġunijiet tas-sitwazzjoni ekonomika preżenti perjodu ieħor ta' żmien għandu jingħata lir-Renju tad-Danimarka li fih dan japplika ż-żieda fil-valur ta' l-gratifakazzjonu għal persuni li jivvaġġaw minn Stati Membri oħra tal-Komunità,ADDOTTAT DIN ID-DIRETTIVA:Artikolu 1L-Artikoli 1 u 2 tad-Direttiva 69/169/KEE għandhom ikunu emendati kif ġej:1. Fl-Artikolu 1(3), "40 unitajiet Ewropej tal-kontijiet" għandhom ikunu sostitwiti bi "l-ammont stabbilit fil-paragrafu 1".2. Fl-Artikolu 2(1), "180 unitajiet Ewropej tal-kontijiet" għandhom ikunu sostitwiti bi "210 EKU".3. Fl-Artikolu 2(2), "50 unitajiet Ewropej tal-kontijiet" għandhom ikunu sostitwiti bi "60 EKU".4. Fl-Artikolu 2(3), "180 unitajiet Ewropej tal-kontijiet" għandhom ikunu sostitwiti bi "l-ammont stabbilit fil-paragrafu1".Artikolu 2Fl-Artikoli 4 u 5 tad-Direttiva 69/169/KEE u l-Artikolu 1 tad-Direttiva 77/800/KEE, "22o" għandha tkun sostitwita bi "22 % vol".Artikolu 31. L-Istati Membri għandhom idaħħlu fis-seħħ il-miżuri meħtieġa biex jikkonformaw ma' din id-Direttiva b'effett mill-1 ta' Jannar 1983.Iżda, ir-Renju tad-Danimarka għandu jdaħħal fis-seħħ il-miżuri meħtieġa biex jaderixxi ma' l-Artikolu 1(2) mhux aktar tard mill-1 ta' Jannar 1984.2. L-Istati Membri għandhom jinfurmaw lill-Kummissjoni bid-dispożizzjonijiet li huma jadottaw biex jimplimentaw din id-Direttiva.Artikolu 4Din id-Direttiva hija indirizzata lill-Istati Membri.Magħmula fi Brussell, fid-29 ta' Ġunju 1982.Għall-KunsillIl-PresidentP. de Keersmaeker[1] ĠU C 318, tad-19.12.1979, p. 5.[2] ĠU C 117, 12. tal-5. 1980, p. 83.[3] ĠU C 113, tas-7.5.1980, p. 34.[4] ĠU L 133, ta' l-4.6.1969, p. 6.[5] ĠU L 338, tal-25.11.1981, p. 24.[6] ĠU L 262, tas-27.9.1976, p. 149.[7] ĠU L 336, tas-27.12.1977, p. 21.--------------------------------------------------


title: Direttiva tal-Kummissjoni 2009/159/EU tas- 16 ta’ Diċembru 2009 li temenda, għall-fini tal-adattament mal-progress tekniku, l-Anness III mad-Direttiva tal-Kunsill 76/768/KEE rigward prodotti kożmetiċi (Test b’relevanza għaż-ŻEE)

text:
               18.12.2009

               MT

               Il-Ġurnal Uffiċjali tal-Unjoni Ewropea

               L 336/29

         DIRETTIVA TAL-KUMMISSJONI 2009/159/EU
   tas-16 ta’ Diċembru 2009
   li temenda, għall-fini tal-adattament mal-progress tekniku, l-Anness III mad-Direttiva tal-Kunsill 76/768/KEE rigward prodotti kożmetiċi
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar l-Unjoni Ewropea u t-Trattat dwar il-Funzjonament tal-Komunità Ewropea,
   Wara li kkunsidrat id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri li għandhom x’jaqsmu mal-prodotti kożmetiċi (1), u b’mod partikolari l-Artikolu 8(2) tagħha,
   Wara konsultazzjoni mal-Kumitat Xjentifiku dwar is-Sikurezza tal-Konsumatur,
   Billi:

               (1)

               Skont l-istrateġija ta’ valutazzjoni tas-sikurezza għal sustanzi taż-żebgħa tax-xagħar, kien hemm qbil mal-Istati Membri u l-partijiet interessati li d-data tal-31 ta’ Diċembru 2007 tkun xierqa għall-preżentazzjoni lill-Kumitat Xjentifiku dwar is-Sikurezza tal-Konsumatur (KXSK) tad-dejta xjentifika dwar il-prodotti ta’ reazzjoni magħmula minn sustanzi taż-żebgħa tax-xagħar ossidativi fuq il-qurriegħa u s-sigurtà tagħhom għall-konsumatur.

               (2)

               Bħalissa, hemm 31 sustanza taż-żebgħa li huma provviżjorjament permessi għall-użu fi prodotti kożmetiċi sal-31 ta’ Diċembru 2009 skont ir-restrizzjonijiet u l-kundizzjonijiet stipulati fil-Parti 2 tal-Anness III mad-Direttiva 76/768/KEE. Id-dejta xjentifika mitluba dwar is-sikurezza ta’ prodotti ta’ reazzjoni magħmula minn sustanzi taż-żebgħa tax-xagħar ossidativi ntbagħtu mill-industrija tal-kożmetiċi lill-KXSK qabel id-data maqbula tal-għeluq tal-31 ta’ Diċembru 2007.

               (3)

               Id-dejta dwar sikurezza mibgħuta ġiet ivvalutata mill-KXSK. F’Jannar 2009, il-KXSK ikkonkludiet fl-opinjoni tagħha li mhix fil-pożizzjoni li tivvaluta b’mod finali r-riskju tal-prodotti ta’ reazzjoni ta’ żebgħat tax-xagħar ossidativi minħabba li l-fajl mibgħut mill-industrija ma kienx komplut. L-industrija tal-kożmetiċi pprovdiet id-dejta nieqsa mill-aħħar ta’ Settembru 2009.

               (4)

               Fid-dawl ta’ li ntqal fuq, il-valutazzjoni tar-riskju tad-dejta addizzjonali li ntbagħtet u l-opinjoni finali mogħtija mill-KXSK dwar is-sikurezza tal-prodotti ta’ reazzjoni xorta se jeħtieġu perjodu ta’ żmien li jaqbeż id-data tal-għeluq provviżorja tal-31 ta’ Diċembru 2009 għas-sustanzi elenkati fil-Parti 2 tal-Anness III.

               (5)

               Għalhekk, ir-regolament definittiv ta’ 31 sustanza taż-żebgħa tax-xagħar elenkati fil-Parti 2 tal-Anness III, fuq il-bażi tal-valutazzjoni tar-riskju tal-prodotti ta’ reazzjoni tagħhom, u l-implimentazzjoni tagħha fil-liġijiet tal-Istati Membri mhux se jseħħu qabel id-data tal-għeluq provviżorja. Għaldaqstant, l-użu provviżorju tagħhom fi prodotti kożmetiċi skont ir-restrizzjonijiet u l-kundizzjonijiet stipulati fil-Parti 2 tal-Anness III għandhom jiġu estiżi. Id-data tal-għeluq prolongata l-ġdida sal-31 ta’ Diċembru 2010 titqies li hi biżżejjed għar-regolamentazzjoni definittiva ta’ dawn is-sustanzi.

               (6)

               Id-Direttiva 76/768/KEE għandha għalhekk tiġi emendata skont dan.

               (7)

               Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Prodotti Kożmetiċi,

         ADOTTAT DIN ID-DIRETTIVA:
   Artikolu 1
   Amenda lid-Direttiva 76/768/KEE
   Fin-numri ta’ referenza 3, 4, 5, 6, 10, 11, 12, 16, 19, 20, 21, 22, 25, 26, 27, 29, 31, 32, 33, 34, 35, 36, 37, 38, 39, 44, 48, 49, 50, 55 u 56 tal-kolonna g fil-Parti 2 tal-Anness III tad-Direttiva 76/768/KEE, id-data “31.12.2009” hija mibdula b’“31.12.2010”.
   Artikolu 2
   Traspożizzjoni
   1.   L-Istati Membri għandhom jadottaw u jippubblikaw, sa mhux aktar tard mill-31 ta’ Diċembru 2009, il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet.
   Huma għandhom japplikaw dawn id-dispożizzjonijiet mill-1 ta’ Jannar 2010.
   Meta l-Istati Membri jadottaw dawn il-miżuri, dawn għandhom jinkludu referenza għal din id-Direttiva jew għandhom ikunu akkumpanjati b’tali referenza fil-ħin tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   Id-dħul fis-seħħ
   Din id-Direttiva għandha tidħol fis-seħħ fit-tielet jum wara dak li fih tiġi ppubblikata f’Il-Ġurnal Uffiċjali tal-Unjoni Ewropea.
   Artikolu 4
   Destinatarji
   Din id-Direttiva hija indirizzata lill-Istati Membri.

      Magħmul fi Brussell, is-16 ta’ Diċembru 2009.

            Għall-Kummissjoni

         José Manuel BARROSO

            Il-President

      (1)  ĠU L 262, 27.9.1976, p. 169.


title: Id-Direttiva 2003/107/KE tal-Parlament Ewropew u tal-Kunsill tal-5 ta’ Diċembru 2003 li temenda d-Direttiva tal-Kunsill 96/16/KE dwar stħarriġ statistiku tal-ħalib u prodotti tal-ħalib.

text:
Avviż Legali Importanti

|

32003L0107

Official Journal L 007 , 13/01/2004 P. 0040 - 0040

		Id-Direttiva 2003/107/KE tal-Parlament Ewropew u tal-Kunsilltal-5 ta’ Diċembru 2003li temenda d-Direttiva tal-Kunsill 96/16/KE dwar stħarriġ statistiku tal-ħalib u prodotti tal-ħalib.IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u partikolarment l-Artikolu 285(1) tiegħu,Wara li kkunsidraw il-proposta tal-Kummissjoni,Billi taġixxi skond il-proċedura msemmija fl-Artikolu 251 tat-Trattat [1],Billi:(1) L-għan tad-Direttiva tal-Kunsill 96/16/KE [2] huwa li tiġi provduta data ta’ min jorbot fuqha u komparabbli fuq il-produzzjoni u l-użu tal-ħalib u informazzjoni ta’ min jorbot fuqha, regolari u fuq bażi ta’ żmien qasir fuq kunsinni ta’ ħalib lill-impriżi li jitrattaw jew jipproċessaw il-ħalib u fuq il-produzzjoni ta’ prodotti ta’ ħalib fl-Istati Membri.(2) In vista tal-importanza ekonomika dejjem tikber tal-livell ta’ proteina fil-ħalib, qiegħed isir dejjem iktar neċessarju li jkun hemm informazzjoni statistika fuq il-livell ta’ proteina tal-prodotti tal-ħalib ewlenin.(3) L-ispeċjaliżżazzjoni fl-agrikoltura qed tiżdied in ġenerali, u s-settur tal-ħalib, in partikolari, qiegħed jgħaddi preżentement minn speċjalizzazzjoni reġjonali li tqajjem differenzi enormi bejn ir-reġjuni ta’ Stat Membru singolu, li jirrikjedu informazzjoni dettaljata fuq livell reġjonali.(4) Sabiex jiġi garantit il-paragun tar-riżultati, rapporti metodoloġiċi għandhom jiġu miġbura skond format standard,ADOTTAW DIN ID-DIRETTIVA:Artikolu 1Direttiva tal-Kunsill 96/16/KE għandha tiġi emendata kif ġej:1. L-Artikolu 4 għandu jkun emendat kif ġej:(a) dan li ġej għandu jkun miżjud ma’ paragrafu 1(b):"(iv) il-kontenut ta’ proteina tal-prodotti ewlenin tal-ħalib, ibbażat fuq il-kejl jew metodu ta’ stima li x’aktarx jiggarantixxi data ta’ min jorbot fuqha;(v) il-kwantità ta’ ħalib tal-baqra prodott minn azjendi agrikoli fuq bażi reġjonali (unità territorjali NUTS 2) skond il-kejl jew metodu ta’ stima l-iktar addattat sabiex tiġi garantita data ta’ min jorbot fuqha."(b) paragrafu 2 għandu jitħassar;2. l-aħħar sentenza tal-Artikolu 5(2) għandha tkun mibdula b’dan li ġej:"L-Istati Membri għandhom jinnotifikaw il-Kummissjoni ta’ kull sena bl-informazzjoni metodoloġika dwar l-informazzjoni msemmija fl-Artikolu 4(1), permezz ta’ kwestjonarju standard magħmul mill-Kummissjoni skond il-proċedura stabbilita fl-Artikolu 7.";3. L-Artikolu 6(3) għandu jiġi emendat kif ġej:(a) fil-punt (b), it-tieni inċiż għandu jkun imneħħi;(b) punt (ċ) għandu jiġi mibdul b’dan li ġej:"(ċ) f’Settembru tas-sena ta’ wara s-sena tad-data ta’ referenza, ir-riżultati msejħa fil-punt 2 ta’ l-Artikolu 1 u f’punti (b)(v) u (ċ) ta’ l-Artikolu 4(1)."Artikolu 2L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi neċessarji sabiex iħarsu din id-direttiva sal-31 ta’ Marzu 2004. Huma għandhom jinformaw minnufih lill-Kummissjoni.Meta l-Istati Membri jadottaw dawn il-miżuri, għandu jkun fihom referenza għal din id-Direttiva jew ikollhom magħhom referenza simili fl-okkażjoni tal-pubblikazzjoni uffiċjali tagħhom. Il-metodi dwar kif issir din ir-referenza għandhom jiġu stabbiliti mill-Istati Membri.Artikolu 3Din id-Direttiva għandha tidħol fis-seħħ fl-20 jum wara l-pubblikazzjoni fil-ġurnal Uffiċjali tal-Unjoni Ewropea.Artikolu 4Din id-Direttiva hija ndirizzata lill-Istati Membri.Magħmula fi Brussel, 5 Diċembru 2003.Għall-Parlament EwropewIl-PresidentP. CoxF’isem il-KunsillIl-PresidentP. Lunardi[1] Opinjoni tal-Parlament Ewropew tat-2 Settembru 2003 (mhux pubblikata sa issa fil-Ġurnal Uffiċjali), u Deċiżjoni tal-Kunsill tas-17 ta’ Novembru 2003.[2] ĠU L 78, 28.03.1996, p. 27.--------------------------------------------------


title: Id-Direttiva dwar il-libertà sabiex impjieg ta' kapaċità jittieħed fil-qasam ta' enerġija nukleari

text:
Avviż Legali Importanti

|

31962L0302

Official Journal 057 , 09/07/1962 P. 1650 - 1652 Finnish special edition: Chapter 5 Volume 1 P. 0024  Swedish special edition: Chapter 5 Volume 1 P. 0024  Danish special edition: Series I Chapter 1959-1962 P. 0217  English special edition: Series I Chapter 1959-1962 P. 0245

		Id-Direttivadwar il-libertà sabiex impjieg ta' kapaċità jittieħed fil-qasam ta' enerġija nukleariIL-KUNSILL TAL-KOMUNITÀ EWROPEA DWAR L-ENERĠIJA ATOMIKA,Wara li kkunsidra t-Trattat li jistabbilixxi l-Komunità Ewropea dwar l-Enerġija Atomika, u b'mod partikolari l-Artikolu 96 tiegħu,Wara li kkunsidra l-proposta mill-Kummissjoni,Wara li kkunsidra l-Opinjoni tal-Kumitat Ekonomiku u Soċjali,Wara li kkonsulta l-Parlament Ewropew,Billi li, li jkun żgurat li l-libertà sabiex impjieg ta' kapaċità jittieħed fil-qasam ta' l-enerġija nukleari hija kondizzjoni essenzjali sabiex jintlaħqu l-għanijiet tal-Komunità Ewropea dwar l-Enerġija Atomika;Billi t-tkomplija ta' tali impjieg teħtieġ tagħrif li għandu x'jaqsam speċifikament ma' l-enerġija nukleari;Billi t-taħriġ speċjali għal tali impjieg għadu fil-fażi ta' organizzazzjoni; filwaqt li tagħrif li hu speċifikament nukleari jinkiseb biss permezz ta' xogħol prattiku;Billi r-regoli applikabbli għad-dritt sabiex impjieg ta' kapaċità jittieħed fil-qasam ta' enerġija nukleari għandhom jinġiebu f'konformità ma' dawk li jirregolaw il-libertà ta' moviment għal ħaddiema ġewwa l-Komunità Ekonomika Ewropea;Billi l-miżuri meħuda bi qbil ma' l-Artikoli 48 u 49 tat-Trattat li jwaqqaf il-Komunità Ekonomika Ewropea pprovduti fl-għotja awtomatika ta' l-awtorizzazzjonijiet meħtieġa għal ħaddiema li huma msemmija personalment f'offerti ta' ċerti kategoriji ta' impjieg;ADOTTA DIN ID-DIRETTIVA:L-Artikolu 1L-Istati Membri għandhom, bi qbil ma' din id-Direttiva, jieħdu l-miżuri meħtieġa sabiex jabolixxu kull restrizzjoni bbażata fuq nazzjonalità li taffettwa d-dritt ta' persuni ta' nazzjonalità ta' kull Stat Membru sabiex jieħdu impjieg ta' kapaċità fil-qasam ta' l-enerġija nukleari.L-Artikolu 2Għall-għanijiet ta' din id-Direttiva, "impjieg ta' kapaċità" tfisser impjieg fil-qasam ta' l-enerġija nukleari li jeħtieġ b'mod speċifiku tagħrif nukleari li sabiex jinkiseb dan it-tagħrif ikun hemm bżonn ta' taħriġ speċjali għal mill-inqas ħames xhur ta' xogħol prattiku u li jkollu x'jaqsam ma':(a) riċerka dwar l-enerġija nukleari fl-oqsma mniżżla fl-Anness I għat-Trattat;(b) kontrolli, manutenzjoni, tiswija jew ħidma teknika ta' installazzjonijiet u tagħmir għal:- produzzjoni, separazzjoni jew kull użu ta' minerali mhux maħduma, materjali tal-bidu jew materjali fissili speċjali jew għall-ipproċessar mill-ġdid ta' karburanti nukleari irradjati,- separazzjoni isotopu,- produzzjoni tal-materjali speċjali meħtieġa fil-qasam nukleari, bħal moderaturi u materjali strutturali, ta' cladding u ta' shielding maħsuba b'mod speċjali għal għanijiet nukleari,- produzzjoni ta' enerġija nukleari,- tneħħija ta' skart nukleari u impuritajiet radjoattivi,- trasport jew ħażna ta' materjali radjoattivi,- produzzjoni, preparazzjoni jew użu ta' isotopi radjoattivi.(ċ) ippjanar, tfassil jew bini ta' installazzjonijiet jew tagħmir jew partijiet kostitwenti ta' l-installazzjonijiet jew tat-tagħmir użat fl-oqsma mniżżla fis-subparagrafi (a) u (b);(d) protezzjoni kontra radjazzjoni.L-Artikolu 3L-impjiegi mniżżla fl-Anness għal din id-Direttiva għandhom f'kull każ ikunu rikonoxxuti bħala li jaqgħu taħt id-definizzjoni ta' impjieg ta' kapaċità mogħtija fl-Artikolu 2.L-Artikolu 4Stati Membri għandhom jadottaw il-miżuri neċessarji kollha għall-għotja awtomatika ta' awtorizzazzjonijiet meħtieġa għat-tkomplija ta' kwalunkwe impjieg li hemm referenza għalih fl-Artikolu 2 u 3. Il-kondizzjonijiet sabiex jingħataw tali awtorizzazzjonijiet ma għandhom ikunu fl-ebda każ inqas liberali minn dawk il-kondizzjonijiet li għandhom x'jaqsmu ma' persuni msemmija kif stipulat mill-miżuri meħuda bi qbil ma' l-Artikoli 48 u 49 tat-Trattat li jwaqqaf il-Komunità Ekonomika Ewropea.L-Artikolu 5F'dak li għandu x'jaqsam ma' kull materja mhux koperta b'din id-Direttiva, l-Istati Membri għandhom japplikaw il-miżuri meħuda bi qbil mat-Trattat li jistabbilixxi l-Komunità Ekonomika Ewropea li għandhom x'jaqsmu mal-libertà ta' moviment ta' ħaddiema.Din id-Direttiva m'għandhiex taffettwa b'mod żvantaġġjuż il-miżuri meħuda fl-implimentazzjoni tat-Trattat li jwaqqaf il-Komunità Ewropea tal-Faħam u l-Azzar li għandu x'jaqsam ma' ħaddiema li għandhom kwalifiki rikonoxxuti f'xogħol f'minjieri tal-faħam jew ta' produzzjoni ta' l-azzar.L-Artikolu 6Din id-Direttiva hi indirizzata lill-Istati Membri.Magħmula fi Brussel, fil-5 ta' Marzu 1962.Għall-KunsillIl-PresidentM. Couve de Murville--------------------------------------------------L-ANNESSL-ewwel lista ta' tipi ta' impjiegi ta' kapaċita taħt it-tifsira ta' l-Artikolu 2 ta' din id-DirettivaImpjieg li jeħtieġ tagħrif ekwivalenti għal dak ta' inġinier nukleari jew tekniku nukleariImpjieg li jeħtieġ tagħrif f'wieħed mill-oqsma segwenti:- Kondizzjonijiet ta' xogħol karatteristiċi tal-qasam nukleari u ddisinjar ta' tagħmir nukleari (inġinier nukleari u tekniku nukleari),- Problemi mekkaniċi speċjali fil-qasam nukleari u ddisinjar ta' tagħmir awżiljarju (inġinier u tekniku mekkaniku),- Azzjoni ta' radjazzjoni fuq materji, u karatteristiċi nukleari tas-sustanzi varji użati bħala karburanti, moderaturi u materjal strutturali għal tagħmir nukleari; preparazzjoni ta' sustanzi nukleari, ipproċessar mill-ġdid ta' karburanti rradjati, tneħħija ta' fdal nukleari jew dekontaminazzjoni (inġinier u tekniku kimiku),- Karatteristiċi ta' ċeramika użati fil-qasam ta' enerġija nukleari (ossidi ta' uranju u thorium, uranium carbide, eċċ.) (inġinier u tekniku taċ-ċeramika),- Karatteristiċi ta' materjali strutturali għal reatturi nukleari, materjali ta' cladding għal karburanti u għal karburanti metalliċi; imġieba ta' tali materjali matul l-irradjazzjoni u fil-preżenza tas-sustanzi użati fir-reatturi jew fil-faċilitajiet ta' pproċessar mill-ġdid (inġinier u tekniku tal-metallurġija),- Kontroll ta' reatturi nukleari, kejl ta' radjuattività (inġinier u tekniku ta' l-elettronika),- Fiżika tan-neutronju ta' reatturi nukleari u ħtiġijiet essenzjali li ġejjin minnhom (inġinier u tekniku ta' termodinamiċità),- Karatteristiċi speċjali u ħidma ta' kontroll ta' reattur, u miżuri meħtieġa fil-każ ta' ħsara maġġuri (inġinier u tekniku operazzjonali),- stima u kontroll tas-sigurtà teknika tar-reattur u ta' l-impjanti nukleari sperimentali (inġinier u tekniku ta' sigurtà).ProspetturImpjieg li jinvolvi l-intraċċar bl-għajnuna ta' strumenti speċjali (Geiger-Muller counters, eċċ.) ta' traċċi ta' radjattività, ikunu żgħar kemm ikunu, f'postijiet indikati minn ġeoloġi; interpretazzjoni ta' l-informazzjoni miksuba sabiex tiggwida riċerka li ssir aktar tard.Test driller f'minjieri ta' l-uranjuImpjieg li jeħtieġ kapaċità fit-tmexxija ta' ħidmiet li għandhom x'jaqsmu ma' test borings sabiex tkun stabbilita n-natura ta' l-art u sabiex ikunu intraċċati materjali radjoattivi, u l-interpretazzjoni ta' l-informazzjoni miksuba sabiex tiggwida ħidmiet li jsiru aktar tard.Supretendent tal-minjiera f'minjieri ta' l-uranjuImpjieg li jinvolvi t-tmexxija, sorveljanza u/jew kontroll ta' waħda jew aktar mit-taqsimiet jew attivitajiet ta' taħt l-art ta' minjiera ta' uranju, jew it-twettiq ta' riċerka teknika jew kejl ikkomplikat u sorveljanza li jkun hemm konformità ma' miżuri ta' sigurtà meħtieġa min-natura speċjali ta' tali minjieri.Tekniku tal-laboratorjuImpjieg li jinvolvi l-istudju ta' ħadid mhux maħdum radjoattiv u t-twettiq ta', f'kooperazzjoni ma' analisti, analiżi kimika u fiżika ta' kampjuni sabiex tkun stabbilita l-intensità ta' radjazzjoni tal-kampjuni, il-komposizzjoni kimika tagħhom u karatteristiċi oħra.Ħidma (preparazzjoni ta' elementi karburanti)Impjieg li jinvolvi t-twettiq ta' ħidmiet li jinvolvu l-fabbrikazzjoni, b'xogħol tal-forġa, ta' elementi karburanti, l-ispezzjoni u ttestjar tagħhom; il-preparazzjoni u aċċettazzjoni ta' clads metalliċi għal karburanti.Suprentendent ta' reatturImpjieg li jinvolvi t-tħaddim ta' reattur u li jeħtieġ tagħrif tal-fundamentali ta' l-elettronika u dinamika tar-reattur kif ukoll l-abbilità li jinterpreta disinni u li jistabbilixxi fejn ikunu u jsewwi ħsarat żgħar.Ħidmiet ta' sorveljanza ta' reatturImpjieg li jinvolvi t-tħaddim ta' reattur u li jeħtieġ tagħrif ġenerali fuq oġġetti flimkien ma' tagħrif fil-fond tal-karatteristiċi distinti tar-reattur; abbilità li jagħti ordnijiet u li jieħu deċiżjonijiet.Xogħol li jieħu ħsieb li jgħabbi, li jħott u li jkessaħ karburanti nukleariImpjieg li jeħtieġ l-abbilità ta' mmaniġġjar, skond l-istruzzjonijiet, ta' apparat li jgħabbi, iħott u jkessaħ karburanti nukleari.Tekniku tal-laboratorju (laboratorju ta' ħruq)Impjieg li jeħtieġ l-abbilità ta' interpretazzjoni ta' disinni u ta' twettiq ta' l-assemblaġġ u aġġustamenti meħtieġa, sabiex iħaddem test waħdu skond l-istruzzjonijiet iddettaljati u sabiex ifisser ir-riżultati f'termini kwantitattivi; tagħrif tal-perikli li jkunu ġejjin minn radjazzjoni u abbilità ta' użu ta' apparat ta' remote control.Disinjatur ta' l-inġinerija (li jispeċjalizza fil-qasam nukleari)Impjieg li jeħtieġ abbilità ta' preparazzjoni ta' disinn sempliċi mill-informazzjoni miktuba u li jfissirha bi tpinġijiet jew skeċċ magħmula ta' malajr, li jagħtu rappreżentazzjoni viżiva tas-suġġett tad-disinn kif imfisser, u sabiex japplika r-regolamenti ta' protezzjoni minn radjazzjoni fis-seħħ.Operattiv (aċċelleratur tal-partiċelli)Impjieg li jinvolvi l-ħidma u l-immaniġġjar ta' apparat ta' vultaġġ għoli għal aċċelleraturi elettrostatiċi; il-bini, l-użu u l-immaniġġjar ta' sorsi ta' ion; l-immaniġġjar u t-tħaddim ta' apparat li jintraċċa u li jkejjel ir-radjattività, eċċ.Uffiċjal ta' protezzjoni minn radjazzjoniImpjieg li jinvolvi sorveljanza tas-saħħa tal-persunal li jħaddem reatturi jew il-persunal f'minjieri ta' uranju jew installazzjonijiet oħra nukleari, u li jeħtieġu tagħrif tajjeb tal-perikli li jkunu ġejjin minn radjazzjoni u ta' protezzjoni kontra radjazzjoni.Uffiċjal ta' dekontaminazzjoniImpjieg li jeħtieġ abbiltà li jwettaq, fil-każ ta' kontaminazzjoni, il-miżuri meħtieġa u ċerti ħidmiet ta' dekontaminazzjoni speċjali u, jekk ikun hemm bżonn, li jieħu miżuri prattiċi.--------------------------------------------------